Αρχαία Λατώ: Οι κάτοικοι της έβγαζαν τον... επιούσιο με πειρατείες, δουλεμπόριο και μισθοφορία - Ιστορίες, Ρεπορτάζ, Σχολιασμός Κρήτης Blog | e-storieskritis.gr\nHome ΜΝΗΜΕΙΑ Αρχαία Λατώ: Οι κάτοικοι της έβγαζαν τον... επιούσιο με πειρατείες, δουλεμπόριο και μισθοφορία\nΑρχαία Λατώ: Οι κάτοικοι της έβγαζαν τον... επιούσιο με πειρατείες, δουλεμπόριο και μισθοφορία\nΙανουαρίου 03, 2018 ΜΝΗΜΕΙΑ,\nΟ τίτλος των «κακών παιδιών» της Κρήτης, κατά την αρχαιότητα, ανήκει δικαιωματικά στους κατοίκους της πόλης Λατούς, μιας από τις σημαντικότερες πόλεις-κράτη των Δωριέων στο νησί, αν και προϋπήρχε μάλλον της «καθόδου των Δωριέων».\nΤμήμα του πρυτανείου της Λατούς\nΜε ιδιαίτερες επιδόσεις στην πειρατεία αλλά και στο δουλεμπόριο, οι Λάτιοι σαφώς ξεχώριζαν μια και είχαν εντάξει στην οικονομική τους ζωή, δραστηριότητες που δεν τις λες και σύμφωνες με τους νόμους και την ηθική.\nΧώρος συγκεντρώσεων των κατοίκων της πόλης\nΗ ανάπτυξη του πλούτου της Λατούς, όπως μαρτυρούν επιγραφές, βασίστηκε στην πειρατεία , στο δουλεμπόριο, και στους μισθοφόρους πολεμιστές κατοίκους της.\nΌλες αυτές οι δραστηριότητες αναπτύσσονταν από ιδιώτες, υπό τη σκέπη όμως των αρχών της Λατούς ,ενώ τακτικές ήταν οι επιδρομές αλλά και οι καταλήψεις κοντινών οικισμών από μέρους της για να διευρύνει και να σταθεροποιήσει τα σύνορα της.\nΤμήμα του ναού με τη βάση για το άγαλμα της Θεάς\nΗ θέση εξάλλου, της Λατούς μόνο τυχαία δεν είναι καθώς είναι κτισμένη πάνω στο διάσελο δυο λόφων σε φυσικό οχυρό και στρατηγικό σημείο, που ελέγχει το πέρασμα από την κεντρική στην ανατολική Κρήτη και της παρείχε προστασία από τυχόν επιδρομές αλλά και εποπτεία μιας μεγάλης περιοχής του κόλπου του Μεραμβέλλου.\nΜέρος της πόλης όπου δραστηριοποιούνταν διάφοροι επαγγελαματίες\nΣε πινακίδες της γραμμικής Β΄η Λατώ αναφέρεται με την ονομασία RA - TO. Πήρε το όνομά της από τη Λητώ, το δωρικό τύπο της Λατούς, τη μητέρα του Απόλλωνα και της Αρτέμιδος, αν και κυριότερη θεά που λατρεύονταν στην πόλη ήταν η Ειλείθυια, η οποία εικονιζόταν και σε νομίσματα.\nΑπό τη Λατώ καταγόταν μάλιστα ο ναύαρχος του Μεγάλου Αλεξάνδρου, Νέαρχος.\nΓύρω από την πόλη υπήρχαν νεκροταφεία, μικρά φρούρια, για τον έλεγχο της επικράτειας, ιερά, μικρές κώμες και εγκαταστάσεις εξαρτημένων καλλιεργητών ή βοσκών.\nΕπίνειό της θεωρείται η πόλη Καμάρα, ο σημερινός Άγιος Νικόλαος, που ονομάστηκε έτσι προφανώς εξαιτίας κάποιου αψιδωτού ή θολωτού κτηρίου.\nΠαρόλο που τα ορατά οικοδομικά λείψανα στο αστικό κέντρο των Λατίων ανήκουν στον 4ο και 3ο αι. π.Χ., περίοδος ακμής της πόλης, η ανασκαφική έρευνα έφερε στο φως και παλαιότερα ευρήματα.\nΉδη από τον 7ο αι. π.Χ. υπήρχε οργανωμένος οικισμός, ο οποίος πιστοποιείται τόσο από τα κινητά ευρήματα όσο και από το γεγονός ότι η αγορά και τα δημόσια κτήρια που αποκαλύφθηκαν θεωρήθηκαν ως τυπικό δείγμα αρχαϊκής αγοράς. Επιπλέον η έρευνα απέδειξε ότι στην ευρύτερη περιοχή υπήρχε κατοίκηση ήδη από τη μινωική περίοδο.\nΑνηφορίζοντας προς την πόλη, μετά την κεντρική πύλη της\nΗ Λατώ ήταν κτισμένη σε άνδηρα, διέθετε αγορά, πρυτανείο, ναούς και θέατρο. Τα τείχη της σώζονται σήμερα σε εντυπωσιακό ύψος ενώ κατά την αρχαιότητα είχαν ανά διαστήματα ισχυρούς πύργους.\nΣτη πόλη μπαίνει κανείς από τη δυτική πλευρά, στο σημείο όπου βρισκόταν και η πύλη της η οποία έκλεινε, όπως και στις μεσαιωνικές περιτειχισμένες πόλεις.\nΤα τείχη της Λατούς ήταν ισχυρά και μεγάλου ύψους\nΜετά την πύλη ξεκινά ανηφορικός διάδρομος ο οποίος, αφού περνά από την επαγγελματική συνοικία, καταλήγει σε πεντάγωνο πλάτωμα, χώρο στον οποίο βρισκόταν η αγορά.\nΣτο κέντρο της υπήρχε ιερό και μεγάλη υπόστηλη δεξαμενή της οποίας η στέγη στηριζόταν σε δύο δωρικές κολώνες. Η ύδρευση της πόλης γινόταν από τέτοιες υδατοδεξαμενές, που υπήρχαν διάσπαρτες στο εσωτερικό της.\nΚάτω απο την περίφραξη η μεγάλη δεξαμενή της πόλης\nΒορειότερα από την υδατοδεξαμενή υπάρχουν μνημειώδη σκαλοπάτια, πιθανότατα οι κερκίδες του χώρου, ο οποίος χρησίμευε ως χώρος πολιτικών ή θρησκευτικών συγκεντρώσεων.\nΠίσω από αυτόν υπάρχει το σημαντικότερο κτίριο της Λατούς, το Πρυτανείο στο οποίο συνεδρίαζαν οι άρχοντες της πόλης, γνωστοί ως κόσμοι.\nΝότια της αγοράς βρίσκονταν μεγάλος ναός, στο πίσω μέρος του οποίου σώζεται η βάση λατρευτικού αγάλματος ενώ ανατολικότερα, και λίγο πιο χαμηλά, υπήρχε το λαξευμένο στο βράχο θέατρο.\n(ΑΠΑΓΟΡΕΥΕΤΑΙ αυστηρά η αναδημοσίευση, η αναπαραγωγή, ολική, μερική ή περιληπτική, του περιεχομένου του παρόντος σε οποιοδήποτε ιστότοπο, χωρίς προηγούμενη άδεια της κατόχου του Ελένης Βασιλάκη, Νόμος 4481/2017 και κανόνες Διεθνούς Δικαίου που ισχύουν στην Ελλάδα)\nΤμήμα του αρχαίου θεάτρου\n(Με υλικό από το destinationcrete και odysseus)


«Μην ακυρώσουμε τα πάντα» - Ποδόσφαιρο - Super League 1 - Π.Α.Ο.Κ. | sport-fm.gr: bwinΣΠΟΡ FM 94.6\nΨυχραιμία στην αντιμετώπιση της ήττας, ειλικρίνεια και αυτοκριτική για να διορθωθεί η κατάσταση χρειάζεται ο ΠΑΟΚ μετά τη συντριβή από τον Ολυμπιακό, όπως δήλωσε ο Κώστας Κατσουράνης.\n«Στο χέρι μας να κάνουμε περήφανο τον κόσμο»\nΗΜΕΡΟΜΗΝΙΑ ΔΗΜΟΣΙΕΥΣΗΣ: 12/11/2013, 15:20\nΟ Κώστας Κατσουράνης έχει βρεθεί πολλές φορές στην καριέρα του αντιμέτωπος με καταστάσεις κρίσης μετά από ένα αρνητικό αποτέλεσμα, σαν τη συντριβή που γνώρισε ο ΠΑΟΚ από τον Ολυμπιακό την Κυριακή στο «Καραϊσκάκη». Και γνωρίζει πως για να βγει πιο δυνατή η ομάδα του από τη τρικυμία, δεν χρειάζεται αποδόμηση των πάντων, αλλά ειλικρινής αντιμετώπιση των προβλημάτων. Όπως, δε, σημειώνει «… το πρωτάθλημα έχει δρόμο ακόμη».\nΑρνήθηκε, δε, να πετάξει λευκή πετσέτα για τον τίτλο. «Καταρχήν το πρωτάθλημα δεν έχει τελειώσει. Έξι βαθμοί διαφοράς είναι, έχουν ανατραπεί και περισσότεροι, ειδικά με τόσα παιχνίδια ν’ απομένουν. Δεν πιστεύω ότι τελείωσε τίποτα, αρκεί εμείς να επιστρέψουμε στα ματς όπως μπορούμε να είμαστε, με προσωπικότητα, με ποιότητα και σωστή νοοτροπία. Μην ακυρώσουμε τα πάντα από μια κακή βραδιά. Υπάρχουν πολύ καλοί ποδοσφαιριστές στον ΠΑΟΚ και αν παίξουμε σύμφωνα με τις δυνατότητές μας, τίποτε δεν έχει τελειώσει».


Comics in Greece: Deadpool\nΠρόκειται για έναν απ' τους πιο αγαπημένους ήρωες της Marvel. Αν και "νέος", καθότι γεννήθηκε το 1991 απ' τον Rob Liefield, κονταροχτυπιέται με τον Spidey για τα πρωτεία στη καρδιά μας. Είναι η πιο ακραία φιγούρα στο Marvel Universe λόγω εμφάνισης, χιούμορ, χαρακτήρα και για πολλά άλλα...\nΓια παράδειγμα, έχει επίγνωση ότι είναι χαρακτήρας σε κόμικ, και αυτό κατά καιρούς τον έχει βάλει σε πολλές περιπέτειες και παρεξηγήσεις με τους υπόλοιπους χαρακτήρες της Marvel. Συχνά κατηγορείται ότι είναι τρελός, μιλάει στον εαυτό του, και γενικά ότι δεν το βουλώνει ποτέ, ακόμα και κατά τα διάρκεια της μάχης... Ο Deadpool στην ουσία έιναι ένας μισθοφόρος, με πάμπολλους εχθρούς και σχεδόν κανέναν φίλο, δεν μπορείς να τον πεις ήρωα και αυτό τον απογοητεύει, παρεξηγημένος και στο περιθώριο, δεν ενήκει στους X-Men ή στους Avengers, παρά μόνο σε ορισμένες ομάδες που δρουν στο παρασκήνιο με πολύ δύσκολες και αμφίβολης ηθικής αποστολές. Με απλά λόγια κάνει όλη την βρωμοδουλειά και δεν του αναγνωρίζεται τίποτα. Το χιούμορ του είναι πολύ πετυχημένο, και αυτό οφείλεται στους 2 νέους συγγραφείς που τον ανέλαβαν, τους Brian Posehn και Gerry Duggan.\nΤο μόνο που του λείπει είναι επιτέλους η Marvel να του δώσει τη δικιά του ταινία, και τότε είμαι σίγουρος, ότι ο Deadpool θα γίνει ο νούμερο 1 ήρωας παγκοσμίως!\nΑναρτήθηκε από Stratos Chouvardas στις 12:30 μ.μ.\nΕτικέτες Avengers, Deadpool, Marvel, X-Men\nΝέα φωτό από το πλατώ του Days Of Future Past!\n7 Θανάσιμες Αμαρτίες\nThe Bounce 1 Review\n2 Αιματηρά comics


2 years ago\tΑνταποκρίσεις, Θέατρο 0\nΤο Πορτοφόλι - Ανταπόκριση - Afternoiz.gr\n18.12.2019 Θέατρο ΕΡΓΟΤΑΞΙΟΝ\n2 years ago\tG.K G.K Ανταποκρίσεις, Θέατρο 0\nΜια κωμωδία καταστάσεων γραμμένη και σκηνοθετημένη από την Κατερίνα Λιαποπούλου παρουσιάζεται στον Τεχνοχώρο Εργοτάξιον.\nΤο έργο μας μεταφέρει σε μια ουρά επιβίβασης ενός αεροδρομίου, στην οποία λόγο κάποιας κλοπής ενός πορτοφολιού οι ήρωες αναμένοντας, έρχονται κοντά, συγκρούονται και βγάζουν τα δικά τους συμπεράσματα για την ζωή (τους).\nΠρόκειται για μια ανάλαφρη κωμωδία γεμάτη από κλισέ στοιχεία, καταστάσεις και αστεία, κάποια για να επικρίνουν (ίσως) τις συγκυρίες που παρουσιάζονται, και άλλα για να το βοηθήσουν να πάει πιο κάτω.\nΟι χαρακτήρες πολλοί, μονοδιάστατοι και είναι αυτοί που θα συναντούσες σε τηλεοπτικό επεισόδιο αντίστοιχου είδους (ο τσιγκούνης λογιστής, η πλούσια κοσμική κυρία, η αλτερνατιβ κοπέλα, ο έρωτας με το αφεντικό, ο μανιακός με το κινητό, ο ομοφυλόφιλος, η χαζή που ερωτεύεται κάποιον πετυχημένο, οι απιστίες, αυτός που φοβάται τον πατέρα του κτλ κτλ κτλ …) Είναι βασισμένοι πάλι σε κοινωνικά στερεότυπα, είναι μονότονοι, και φαίνεται πως τίποτα δεν μπορεί να τους κάνει τρισδιάστατους, ούτε καν οι συγκρούσεις του έργου… οι κλισέ συγκρούσεις.\nΟι περίπου δέκα χαρακτήρες που παρουσιάζονται ενσαρκώνονται από τους ίδιους δυο ηθοποιούς. Σε κάθε αλλαγή σκηνής, κάτω από το σκοτάδι και με την επένδυση μουσικού χαλιού, ο Αλέξανδρος Ιωαννίδης και Ειρήνη Λιγάτου μεταμορφώνονται σε κάποιους άλλους. Οι ερμηνείες είναι σε γενικές γραμμές καλές, παρόλο που για κάποιους από τους χαρακτήρες ήταν καλύτερες από κάποιους άλλους.\n«Το πορτοφόλι» είναι μια ελαφριά κωμωδία καταστάσεων, και ίσως όλα αυτά που περιγράφω να εντάσσονται στο είδος και να το απολάμβαναν άνετα κάποιοι θεατές. Η αλήθεια είναι πως είδα τον κόσμο να απολαμβάνει τα έστω κλισέ αστεία.\nafternoiz review theater ανταπόκριση Θέατρο ΕΡΓΟΤΑΞΙΟΝ ΤΟ ΠΟΡΤΟΦΟΛΙ\nΝέα παραγωγή του Dansarte:...\nΑνταπόκριση: GIMME SHELTER FILM...


Καταστήματα IKEA - Σελίδα 5 • Η μεγαλύτερη μαθητική κοινότητα • iSchool\nΤο iSchool είναι η μεγαλύτερη μαθητική διαδικτυακή κοινότητα με 69,191 εγγεγραμμένα μέλη και 2,485,025 μηνύματα σε 79,290 θέματα. Αυτή τη στιγμή μαζί με εσάς απολαμβάνουν το iSchool άλλα 434 άτομα.\nΟ Mein Name ist fotis. αυτή τη στιγμή δεν είναι συνδεδεμένος Είναι 19 ετών , Φοιτητής και μας γράφει απο Γερμανία (Ευρώπη). Έχει γράψει 6,959 μηνύματα.\nO Volkswagen Fan έγραψε: στις 21:36, 01-12-19:\nΕγώ από ΙΚΕΑ έχω αυτό για μελέτη:\nΚαι αυτό για κομοδίνο:\nΠέτρο επειδή πήγα στα Ικεα Κηφισου για να δω το γραφείο μου,είδα και αυτό που θέλεις εσυ και πραγματικά είναι καταπληκτικό.Αγορασε το χωρίς δεύτερη σκέψη!!!\nΟ Πέτρος αυτή τη στιγμή δεν είναι συνδεδεμένος Είναι 30 ετών , Φοιτητής του τμήματος Οργάνωσης και Διοίκησης Επιχειρήσεων ΟΠΑ (Αθήνα) και μας γράφει απο Περιστέρι (Αττική). Έχει γράψει 6,836 μηνύματα.\nO Scandal έγραψε: στις 21:37, 01-12-19:\nΤα έχω ήδη!!\nO Volkswagen Fan έγραψε: στις 21:40, 01-12-19:\nFun fact:Εκτός από γραφείο αγόρασα και κάτι αλλά Σουηδικά πραγματάκια!\nΤελευταία επεξεργασία από το χρήστη Volkswagen Fan : 02-12-19 στις 00:28.\nO tsiobieman έγραψε: στις 20:25, 02-12-19:\nτα Gifflar είναι το αγαπημένο μου προϊόν από τα ΙΚΕΑ. Όποτε πάω πάντα αγοράζω τέτοια .\nO Volkswagen Fan έγραψε: στις 20:33, 02-12-19:\nIndiana Jones, fmarulezkd, Yuki, Ευα24, Memetchi, miketython, dimospap, Scandal, Unseen skygge, Αλκης Κ., Φινεύς, Kostis-Palamas, Εχέμυθη, Serotonin, Ευη, tsiobieman, lnesb, Νίκοs, konstantinantia, constansn, Galaxy, than.bimp, MarcoReus, Jordan\nΠερίεργα σκηνικά από καταστήματα - Από Subject to change\nΤο θέμα έχει λάβει 101 απαντήσεις και βρίσκεται στην κατηγορία Ιστορίες καθημερινής τρέλας!.\nΤο τελευταίο του μήνυμα δημοσιεύτηκε 16-02-19 στις 12:50.\nΤο τελευταίο του μήνυμα δημοσιεύτηκε 23-06-11 στις 13:18.


Ποια καταστήματα θα είναι ανοιχτά, την Κυριακή 9 Μάιου- Το ωράριο λειτουργίας τους - OΛΑ ΘΕΣΣΑΛΟΝΙΚΗ !!! Ποια καταστήματα θα είναι ανοιχτά, την Κυριακή 9 Μάιου- Το ωράριο λειτουργίας τους | OΛΑ ΘΕΣΣΑΛΟΝΙΚΗ !!!\nΠοια καταστήματα θα είναι ανοιχτά, την Κυριακή 9 Μάιου- Το ωράριο λειτουργίας τους\nΑνοικτά μπορούν να είναι τα καταστήματα, τα σούπερ μάρκετ και τα κομμωτήρια την Κυριακή 9 Μαΐου, εξυπηρετώντας του πελάτες που επιθυμούν να κάνουν τις αγορές τους.\nΣημειώνεται πως στα καταστήματα υπάρχουν προσφορές, καθώς οι ενδιάμεσες εκπτώσεις του Μαΐου, λόγω της αργίας του Πάσχα και της Πρωτομαγιάς, ξεκίνησαν από την Τετάρτη 5 Μαΐου και θα λήξουν το Σάββατο 15 Μαΐου.\nΕπομένως πρόκειται για την πρώτη Κυριακή των ενδιάμεσων εαρινών εκπτώσεων με ανοιχτά τα καταστήματα, καθώς ημερολογιακά η πρώτη Κυριακή ήταν η Κυριακή του Πάσχα. Οι καταστηματάρχες έχουν μεγάλες προσδοκίες για τη συγκεκριμένη ημέρα.\nΤα εμπορικά καταστήματα, τα σούπερ μάρκετ και τα κομμωτήρια που θα ανοίξουν θα λειτουργήσουν από τις 11 το πρωί έως τις 6 το απόγευμα.\nOΛΑ ΘΕΣΣΑΛΟΝΙΚΗ !!!: Ποια καταστήματα θα είναι ανοιχτά, την Κυριακή 9 Μάιου- Το ωράριο λειτουργίας τους


Κέικ σοκολάτας με πορτοκάλι | Συνταγές | FoodManiacs\nΈνα απόλυτα αρωματικό και ζουμερό κέικ. Μια υπέροχη συνταγή του Στέλιου Παρλιάρου στην οποία τα φουντούκια δένουν με την κουβερτούρα και τα αμύγδαλα με το κομφί πορτοκαλιού.\nΓια το κομφί πορτοκαλιού θα χρειαστείτε\n30 γρ. βούτυρο αγελάδας\n30 γρ. ζάχαρη μαύρη\n400 γρ. πορτοκάλια, τις φλούδες\n100 γρ. ζάχαρη κρυσταλλική\n50 γρ. μέλι\n5 γρ. κορν φλάουρ\n100 γρ. νερό\nΒράζετε μερικά πορτοκάλια ολόκληρα για 1 ώρα σε αρκετό νερό για να φύγει η οξύτητά τους.\nΤα στραγγίζετε, τα καθαρίζουμε και παίρνετε 400 γρ, από τις φλούδες τους.\nΤις καθαρίζετε όσο καλύτερα μπορείτε από τη λευκή μεμβράνη και τις κόβετε σε λεπτά μπαστουνάκια.\nΡίχνετε το βούτυρο και τη μαύρη ζάχαρη σε ένα αντικολλητικό τηγάνι μαζί με τις φλούδες από τα πορτοκάλια.\nΑνακατεύετε σε χαμηλή φωτιά έως ότου οι φλούδες αρχίσουν να καραμελώνουν.\nΡίχνετε τη ζάχαρη και το μέλι και προσθέτετε λίγο νερό, ίσα να σκεπαστούν οι φλούδες.\nΒράζετε μέχρι να εξατμιστούν τελείως τα υγρά και προσθέτετε ξανά νερό, ίσα να σκεπαστούν πάλι οι φλούδες.\nΑφήνετε να εξατμιστούν για άλλη μία φορά τα υγρά.\nΑνακατεύετε τα 100 γρ. νερό με το κορν φλάουρ και ρίχνετε το υγρό αυτό πάνω από τις φλούδες.\nΑφήνετε να βράσουν για μερικά λεπτά, αποσύρετε και διατηρείτε το κομφί στο ψυγείο.\nΠαίρνουμε 300 γρ. από το κομφί πορτοκαλιού που έχουμε φτιάξει και το ανακατεύουμε με την αμυγδαλόσκονη.\nΑπλώνουμε αυτό το μείγμα σε ένα ταψί ή τσέρκι διαμέτρου 22-24 εκ., που έχουμε βουτυρώσει και αλευρώσει, αφήνοντας περιθώριο 1 εκ. από τα τοιχώματα.\nΛιώνετε την κουβερτούρα μαζί με το βούτυρο σε μπεν μαρί.\nΧτυπάτε τα ασπράδια στο μίξερ μαζί με τη ζάχαρη σε μέτρια ταχύτητα για αρκετή ώρα έως ότου γίνει μια σφιχτή μαρέγκα.\nΚατεβάζετε τη σοκολάτα από το μπεν μαρί, αφήνετε να πέσει λίγο η θερμοκρασία της και προσθέτετε τους κρόκους και το αλεύρι. Ανακατεύετε καλά.\nΣτο τέλος ενσωματώνετε την μαρέγκα ανακατεύοντας απαλά.\nΑδειάζετε αυτό το μείγμα πάνω από το κέικ πορτοκαλιού.\nΨήνετε σε προθερμασμένο φούρνο στους 170°C για 35-40 λεπτά.\nσυνταγές στέλιου παρλιάρου\n← Καρπουζόπιτα Μήλου\n→ Εκπληκτικό παγωτό snickers με μόλις 4 υλικά


«Δοξαστάριον», Κωνσταντίνου Πρωτοψάλτου, Στεφάνου Α΄ Δομεστίκου, Κωνσταντινούπολη, τ. Α΄ και Β΄ (1841) | Ψαλτολόγιον (Psaltologion)\n[Σημείωμα συντονιστή (ΔΚ)] Διαχωρίστηκε από άλλο θέμα για το Aναστασιματάριον Κων/νου Πρωτοψάλτου. Το θέμα αυτό εδώ είναι μόνο για το Δοξαστάριο πλέον.\nΜήπως ξέρετε αν υπάρχουν προσβάσιμα το Δοξασταριο του Κωνσταντινου Τομος Β (Δηλαδή Τριώδο κτλ.) και το Αναστασιματάριο του. Εδικά από το Αναστασιματάριο ψάχνω τα Αξιον εστίν του.........\nΌσον αφορά στο Δοξαστάριο του Κωνσταντίνου, το έχω, αλλά σε ενδιαφέρει κάτι συγκεκριμένο;Έχω κάποιες υποψίες για το εάν είναι όντως του Κωνσταντίνου, διότι οι θέσεις που περιέχει είναι λίγο περίεργες. Στην έκδοση πάντως αναφέρεται ότι είναι πιστή αντιγραφή της πατριαρχικής εκδόσεως του 1844...\n...διότι οι θέσεις που περιέχει είναι λίγο περίεργες...\nΝαι, ΑΥΤΟ είναι, και σε εμένα είχαν κάνει εντύπωση οι θέσεις δια το ασυνήθιστόν τους.\nΚαι τα Άξιον Εστίν του έχουν ιδιόμορφες θέσεις.\nΚατ'αρχάς σας ευχαριστώ όλους!\nΚατα δεύτερον τα βιβλία τα θέλω διότι απλώς ψάλλω από αυτά..... (για παράδειγμα κοιτάχτε το δοξαστικό των στιχηρών του εσπερινού των Χριστουγλεννων (αυτά μελετάω αυτή τη περίοδο.... ) φοβερές γραμμές!!)\n.....αλλά όχι και να κάτσετε να το σκανάρετέ....!!! Σας ευχαριστώ πολύ αλλά μην΄χάσετε το χρόνο σας....εκτός και το κάνετε για σας οπότε θα σας ήμουν ευγνώμων αν το ανεβάζατε κιολας.....\nΕυθύμιε έχετε και το Β Τόμο;;;; Ο πρώτος επανεκδόθηκε από το Πολυχρονάκη αλλά ο πρώτος αγνοώ (μήπως ο Ρηγόπουλος;;;; τουλάχιστον έτσι φαίνεται να λεέι ο Χατζηθεωδώρου....)\nΔηλαδή, ο Β τόμος του δοξασταριου και το Αναστασιμτάριον έχουν επανεκδοθεί δηλαδή μπορώ να τα αγοράσω; Αν όχι και αν μου επιτρέπετε τότε πως έχετε προσβαση;;;\nΤελικα τι εγινε με το Β' τομο απο το Δοξασταριον του Κων/νου Πρωτοψαλτου;\nMπορουμε να το βρουμε καπως;Ή να ανεβει σε ηλεκτρονικη μορφη εδω ή αλλιως να το αγορασουμε...\nΔώστε μου λίγες μέρες να το τελειώσω, είχα κάνει format τον υπολογιστή μου και δεν ήξερα που το είχα βάλει, μόλις το βρήκα.\n-Ψαχνοντας στα κιταπια του πατρικου στη Μανη,βρήκα σημερα σε ''φυλλο και φτερό'' ένα βιβλίο με τίτλο''ΑΝΘΟΛΟΓΙΑ ΣΤΙΧΗΡΑΡΙΟΥ'' του Κων-νου.Παραθέτω σε φωτοτυπία το πρώτο φύλλο-δεν υπάρχει η αρχη.Είναι το γνωστο Δοξαστάριο του αειμνήστου? Π,ΤΖ\n267.8 KB Views: 205\nΝαι, φαίνεται η αρχή του Α΄ τόμου, όμως που περιλαμβάνει τα δοξαστικά του Ενιαυτού. Ο A τόμος μόνο κυκλοφορεί από τις εκδόσεις Πολυχρονάκη, ο Β' ( στιχηράριο Τριωδίου-Πεντηκοσταρίου) δεν έχει ανατυπωθεί, και είναι ο σπανιότερος...\nΥγ Ήλπιζα ότι ο σύνδεσμος που υπάρχει στην ιστοσελίδα του Πολυχρονάκη θα δούλευε. Δυστυχώς το αρχείο με δείγμα του α τόμου δεν ανοίγει....\nΚαλησπέρα μήπως υπάρχει δυνατότητα να ανέβει το δοξαστάριο του κωσταντίνου πρωτοψάλτου?\n[Σημείωμα συντονιστή] Διαχώρισα αυτό το θέμα από εκείνο για το Αναστασιματάριον του Κωνσταντίνου πρωτοψάλτου και συγχώνευσα ένα πρόσφατο που ζητούσε τον Α᾽ τόμο με την ελπίδα να ανεβούν και οι δύο τόμοι του δοξασταρίου εδώ κάποια στιγμή. Ευχαριστώ.\nΟ Β΄ τόμος υπάρχει στην Πέργαμο. Κάποιος είχε πει ότι ο κ.Χαλδαιάκης είπε ότι όποιος θέλει μπορεί να ζητήσει κάτι. Αν τον ξέρει κανείς ας το ζητήσει και αν του το δώσει, ας το ανεβάσει (τα στοιχήματα για το αν θα το δώσει σε πμ )\n130.3 KB Views: 109\nΣτο γραφείο προϊσταμένου ιερού ναού της Θεσσαλονίκης, ανακάλυψα σήμερα, και δανείστηκα πάραυτα, κατόπιν αδείας φυσικά (όχι από τη σημαία ) Το Δοξαστάριο του Κωνσταντίνου πρωτοψάλτου, που περιλαμβάνει τον πρώτο και δεύτερο τόμο, δεμένους μαζί. Παραθέτω τα εξώφυλλα. Δεν έχω τη δυνατότητα ούτε το χρόνο να το σκανάρω και να το ψηφιοποιήσω. Αν κάποιος μπορεί να αναλάβει αυτή τη δουλειά, με σκοπό να το αναρτήσει κατόπιν στο «Ψαλτολόγιο», ας επικοινωνήσει μαζί μου, για να του δανείσω. Ο πρώτος τόμος βέβαια κυκλοφορεί από τις εκδόσεις «Ι.Πολυχρονάκη», ο συγκεκριμένος όμως μπορεί κάλλιστα να αναρτηθεί δημοσίως, αφου δεν θα υπάρχουν δικαιώματα.\n939.1 KB Views: 171\nΕύγε. Και τον πρώτο μπορείς να αναρτήσεις. Ο εκδ. οίκος του Πολυχρονάκη έχει δικαιώματα επί του αναδημοσιευθέντος, και όχι επί του πρωτοτύπου. Εξ άλλου ίσως να υπάρχει και εισαγωγή στο πρωτότυπο που απουσιάζει από την επανέκδοση. Πράσινο φως για την ανάρτηση και των 2 τόμων.\nΜπράβο σας κύριε Λευκόπουλε και ευχαριστούμε που σπεύσατε να το μοιραστείτε μαζί μας. Ο Β΄τόμος θα αναπληρώσει ένα μεγάλο κενό που υπήρχε στην εν Ψαλτολογίω βιβλιοθήκη. Πιστεύω κάποιος από τους φίλους μας από την όμορφη πόλη σας (Συμεωνίδης, Μπουλμπουτζής και άλλα άξια μέλη) να μπορέσουν να το ψηφιοποιήσουν.\nΕυχαριστούμε εκ των προτέρων και Καλό Τριώδιο σας εύχομαι!\nΜπράβο . Καιρό το ψάχναμε. Ας αναλάβει κάποιος ,να του ανάψουμε λαμπάδα ( μαζί με τον Νεοκλή που το ανεκάλυψε )\n..Υ.Γ. ευχαρίστως να αναλάμβανα εγώ αλλά είμαι τελείως " μυρωδιά " από σκαναρίσματα ..\nΕγώ έστειλα ήδη μήνυμα στο Νεοκλή. Αναλαμβάνω!\nΚαι τους 2 τόμους. Είμαστε και άπληστοι...!\n..ειδικά για τον Χαράλαμπο ( μια που είμαστε αμφότεροι Πόντιοι ) λαμπάδα στην Παναγία Σουμελά\nΤελείωσα λοιπόν, την ψηφιοποίηση και επεξεργασία και των δύο τόμων αυτού του ιστορικού έργου. Τα έχω φτιάξει σε μορφή που εκτυπώνεται άμεσα σε εκτυπωτή laser ή και σε καλό φωτοτυπείο πηγαίνοντας το pdf αρχείο. Δεν έχει δηλαδή μαυρίλες και σκούρες περιοχές. Βέβαια σε πολλά σημεία το πρωτότυπο είχε πολύ μικρά περιθώρια και χρειάστηκαν ειδικές τεχνικές στο σκανάρισμα για να μη χαθεί τίποτα από το κείμενο. Νομίζω, το αποτέλεσμα είναι καλό τελικά.\nΑνεβάζω λοιπόν στο FTP του analogion.com, σε αυτό το μήνυμα το\nΔοξαστάριον Κωνσταντίνου Πρωτοψάλτου (Κων/πολις, 1841) - Α' Τόμος\nΜέχρι το βραδάκι θα ανεβάσω και τον Β' Τόμο.\nLikes: lelekas55, barth, alex7305 and 1 other person\nLikes: barth, alex7305, George Poimenidis and 1 other person


Χωρίς κατηγορία – Ο.Χ.Μ.Ε.Ε.\nΟ.Χ.Μ.Ε.Ε. > Blog 1 Column > Χωρίς κατηγορία\nΑριθμ.Πρωτ: 1348 ΑΘΗΝΑ: 21/01/2019.\nΘΕΜΑ: Συνεδρίαση Ολομέλειας Δ.Σ. ΟΧΜΕΕ στις 19-1-2019.\nΠραγματοποιήθηκε στα γραφεία της Ομοσπονδίας μας (Μενάνδρου 85-3ος ορ.,Αθήνα) στις 19/01/2019 η συνεδρίαση της Ολομέλειας της Διοίκησης αυτής.\nΗ Ομοσπονδία κατέγραψε τους προβληματισμούς των συναδέλφων ,που το επόμενο χρονικό διάστημα θα είναι τα κύρια θέματα ενασχόλησής της.\nΣυζητήθηκαν διεξοδικά όλα τα θέματα που απασχόλησαν τον Κλάδο μας το τελευταίο χρονικό διάστημα.\nΜεταφέρθηκαν όλες οι αγωνίες ,από τους συναδέλφους μέλη της Διοίκησης ,από τις εμπειρίες που έχουν στις τοπικές κοινωνίες που δραστηριοποιούνται.\nΑποφασίστηκε ομόφωνα να σταλεί Πρόσκληση για συζήτηση και διαπραγμάτευση με τους εργοδοτικούς φορείς για υπογραφή συλλογικής σύμβασης .\nΣε περίπτωση που δεν θα υπάρξει θετική πρόθεση από τους εργοδότες ,η Ομοσπονδία θα ακολουθήσει την οδό της προσφυγής στον Ο.ΜΕ.Δ. για την σύναψη σύμβασης και στις τέσσερις διαδοχικές συμβάσεις που υπογράφαμε ,αυτές των Βιομηχανικών κλπ. Επιχειρήσεων, των Τεχνικών Έργων, των Μεταλλείων-Λιγνιτωρυχείων και των Λατομείων Πέτρας –Μαρμάρου.\nΣτην κοπή της πίττας ο τυχερός συνάδελφος για το 2019 ήταν ο Αγγελιδάκης Τηλέμαχος ,μέλος της Διοίκησης της ΟΧΜΕΕ και μέλος της Διοίκησης του Σωματείου Χειριστών Ρεθύμνου.\nΓΙΑ ΤΗΝ ΟΜΟΣΠΟΝΔΙΑ ΧΕΙΡΙΣΤΩΝ ΜΗΧΑΝHMΑΤΩΝ ΕΡΓΟΥ ΕΛΛΑΔΟΣ\nΟ ΓΕΝ.ΓΡΑΜΜΑΤΕΑΣ ΠΑΝ. ΧΑΤΖΑΚΟΣ\nΑριθμ.Πρωτ: 1317 ΑΘΗΝΑ: 05/10/2018.\nΘΕΜΑ:Κυβέρνηση – Συμβάσεις- Ομοσπονδία.\nH Kυβέρνηση ισχυρίζεται ότι επιθυμεί την αποκατάσταση της συλλογικής αυτονομίας ,έτσι όπως προϋπήρχε το 2009.\nΗ απάντησή μας είναι η εξής: Ας επαναφέρει το αντίστοιχο νομοσχέδιο του 2015 ,που το απέσυραν άρον-άρον μετά το τράβηγμα του αυτιού από την ΤΡΟΪΚΑ, που δεν επέτρεψε στην Κυβέρνηση ΣΥΡΙΖΑ-ΑΝΕΛ να το νομοθετήσει.\nΟύτως ή άλλως «ΠΕΔΙΟ ΛΑΜΠΡΟ» πλέον η επαναφορά του νομοσχεδίου του 2015 για την αποκατάσταση της συλλογικής κανονικότητας, εφόσον ο κυβερνητικός ισχυρισμός πως «βγήκαμε από τα μνημόνια» ισχύει!!\nΗ πραγματικότητα όμως είναι άλλη από αυτήν που θέλει να επιδείξει εντέχνως η Κυβέρνηση .\nΚάνει ακριβώς αυτό που έκαναν και οι προηγούμενες Κυβερνήσεις .Επιθυμεί να είναι ο κύριος ρυθμιστής .Αυτός –δηλαδή- που θα επιβάλλει τους ρυθμιστικούς ,οικονομικούς κανόνες ,που θα διέπουν εργοδότες και εργαζόμενους.\nΜάλιστα το απέδειξε με τον πιο σαφή τρόπο με την κήρυξη υποχρεωτικών των συμβάσεων σε τρείς Κλάδους ,αυτούς των Τραπεζοϋπαλλήλων ,των Ναυτιλιακών Πρακτόρων και των Ξενοδοχοϋπαλλήλων .\nΣυμβάσεις που οι οικονομικοί τους όροι από την μια δεν έχουν κόστος στην αγορά εργασίας και από την άλλη δεν αποτυπώνουν τις πραγματικές ανάγκες .Επί της ουσίας αποφασίζουν για εμάς χωρίς εμάς.\nΗ Κυβέρνηση πρέπει να καταλάβει πως ο θεσμός των συλλογικών διεργασιών δεν επιλύεται με κυβερνητικά, επικοινωνιακά παιγνίδια που στόχο έχουν , για άλλη μια φορά , την εξαπάτηση των δυνάμεων της εργασίας.\nΗ Διοίκηση της Ομοσπονδίας ,γνωρίζοντας το δύσκολο νομοθετικό περιβάλλον που υπάρχει στον θεσμό των συλλογικών συμβάσεων και καταγράφοντας ότι δεν υπάρχει η πραγματική και ουσιαστική Κυβερνητική βούληση για τον ορθολογισμό τους, έχει ξεκινήσει την διαμόρφωση συγκεκριμένου πλαισίου που θα έχει αναφορά στις τέσσερις συλλογικές συμβάσεις που υπογράφουμε ,αυτές της ΒΙΟΜΗΧΑΝΙΑΣ, των ΜΕΤΑΛΛΕΙΩΝ-ΛΙΓΝΙΤΩΡΥΧΕΙΩΝ, των ΛΑΤΟΜΕΙΩΝ ΠΕΤΡΑΣ- ΧΩΜΑΤΟΣ , ΜΑΡΜΑΡΟΥ και των ΤΕΧΝΙΚΩΝ ΕΡΓΩΝ.\nΗ προσπάθειά μας είναι να διαμορφώσουμε συμβάσεις που θα καλύπτουν τις ανάγκες των συναδέλφων χειριστών στις σημερινές συνθήκες .\nΕπειδή δεν υφίσταται ο νομοθετικός δρόμος που διεκδικούμε από την Κυβέρνηση για τον θεσμό των Συλλογικών Συμβάσεων η Ομοσπονδία θα ακολουθήσει τον δρόμο του Ο.ΜΕ.Δ. ,δηλαδή του Οργανισμού Μεσολάβησης και Διαιτησίας.\nΑθήνα : 13/7/2016\nΘΕΜΑ: Παράταση ΑΝΤΙΣΟΙΧΙΣΗΣ ΑΔΕΙΩΝ του ΠΔ 31/90 με αυτές του ΠΔ 113/2012.\nΘα θέλαμε να σας ενημερώσουμε ότι μετά από προσπάθειες και έντονες πιέσεις της Ομοσπονδίας μας απέναντι στην ΓΕΝ. ΓΡΑΜΜΑΤΕΙΑ ΒΙΟΜΗΧΑΝΙΑΣ στο ΤΜΗΜΑ:ΕΠΑΓΓΕΛΜΑΤΩΝ πετύχαμε να πάρουμε παράταση για την αντικατάσταση των Αδειών του ΠΔ 31/90 με αυτές του ΠΔ.113/2012.\nΈτσι, λοιπόν ,η καταλυτική ημερομηνία για την αντιστοίχιση μεταφέρεται από την 13/3/2016 στις 31 Δεκεμβρίου 2016 και ακολουθείται ακριβώς η ίδια διαδικασία αντιστοίχισης, όπως ήταν και πριν και δόθηκε σύμφωνα με τις διατάξεις του άρθρου 16 του Ν. 4403 (ΦΕΚ 125/Α/7-7-16 ),το οποίο σας κοινοποιούμε για την ενημέρωσή σας και την ΑΜΕΣΗ ενημέρωση των μελών σας.


Η αιχμή, ο Μαμωνάς! | Halyvourgos\nΗ αιχμή, ο Μαμωνάς!\nΓυρίζω το βλέμμα μου πίσω και βλέπω έναν κόσμο που χάνεται στην ομίχλη του παρελθόντος. Και μαζί του χάνονται όλες σχεδόν οι ανθρώπινες αξίες. Το αύριο, κι αυτό θολό, δεν σου δίνει καμιά απολύτως νότα αισιοδοξίας. Παρελάσεις για τα κυβερνητικά και μόνο μάτια. Καταθέσεις στεφάνων λες και πρόκειται για bowling. Πόλεις χωρίς μια Ελληνική σημαία για να δείξει την μεγαλύτερη του έθνους μας γιορτή. Λοιδορία και ευτελισμός κάθε τι Χριστιανικού και όπως πάντα αφημένη η μικρή κόρη στην τύχη της και μόνο με μια αυστηρή ματιά της “αναμορφώτριας” της Ευρώπης.\nΠόσο ελκυστικός μπορεί να φαντάζει ο κόσμος που στρώνεται στο μαντρί της Ευρώπης; Θα ακολουθήσει ένας περίεργος “νέος μεσαίωνας” με τα δικά του νέα χαρακτηριστικά και τους νέους κανόνες επιβολής μια νέας ιεράς εξέτασης ξεκινώντας από τα οικονομικά για να φτάνει στα γεωπολιτικά.\nΔυστυχώς ο κόσμος που γεννηθήκαμε και μεγαλώσαμε τελειώνει και απομονώνεται οριστικά πίσω από σιδερένια φράγματα και ταπεινώσεις για να ακολουθήσει η ισοπέδωση όλων. Αν ζούσε ο Σεφέρης, ο Ελύτης, ο Καβάφης, ο Ρίτσος θάλεγαν με μια φωνή “Τέτοιον κόσμο τι να τον κάνω . Σας τον χαρίζω. Πώς να εμπνευστείς μ’ αυτό που βλέπεις και ζεις, εδώ μόνο το πένθος ταιριάζει”\nΚοντά στα εκατόν ογδόντα χρόνια απελευθέρωσης της κύριας Ελλάδας και εκατό της υπόλοιπης, πέρασε η χώρα αυτή από ατραπούς, πολέμους και κακουχίες για να καταλήξει σήμερα στην τελευταία πράξη μετατροπής της σε ένα περιφερειακό καντόνιο μιας γηραιάς Ευρώπης(;). Ή μήπως ο πανόπτης Δίας αποφάσισε να επιστρέψει την όμορφη μητέρα του Μίνωα στον πατέρα της, τον Αγήνορα.\n“Αφήστε την ιστορία σας πια, αποτελεί παγκόσμια κληρονομιά-κληροδότημα στην ΟΥΝΕΣΚΟ μα και στον κόσμο όλο. Και σεις Νεοέλληνες φτωχοί και ανήμποροι, διεφθαρμένοι και τεμπέληδες, κλέφτες και απατεώνες βγάλτε τον σκασμό σας και υπάκουα μεταλλαχτείτε σε ηλεκτρονικά μαρκαρισμένες αναλώσιμες μονάδες και ενταχτείτε στο νέο σύστημα πλανητικής ζωής που σας ετοιμάσαμε με νέο ομφαλό μια νέα Θεία πόλη, την Αστάνα” Γέμισε η ζωή μας συνωμοσιολογίες που δυστυχώς καθημερινά επαληθεύονται, γιατί όχι κι αυτή με το blue beam project. Χωρίς να το καταλάβουμε γίναμε μέρος τελετουργιών αδελφοτήτων και συναφών. Η ήττα του ανθρώπου και της ελευθερίας του. Η ήττα του ελεύθερου πνεύματος.\nΚαι επιμένω σ’ αυτή την λέξη της ελευθερίας γιατί ήταν το δώρο του Θεού στον άνθρωπο με την δημιουργία του. Και γι αυτό το δώρο από καταβολής μας σαν έθνος πολεμάμε για να το κρατήσουμε δικό μας. Και ότι δεν κατάφεραν οι πόλεμοι και η μπαμπεσιά το κατάφερε ο Μαμωνάς με σύμμαχους ντόπιους αριβίστες.\nΜα όσο ζω θα κρατώ μέσα μου αυτό που με δίδαξαν όλοι αυτοί που αγάπησαν την Ελλάδα και τον τρόπο ύπαρξής της και την έκαναν ένα με την δική τους ύπαρξη. Και είναι πολλοί σαν και μένα, πάρα πολλοί. Ένα έθνος!\n1 thought on “Η αιχμή, ο Μαμωνάς!”\nΜαρτίου 27, 2013 στο 08:56\nΠασχαλη καλημερα. Φυσικα τα πραγματα δεν ειναι καθολου ευχαριστα ,μ αυτα που βλεπουμε καθημερινα .Ξες ομως , ενα πραγμα με επαναστατει περισσοτερο.Οταν ακομη κι αυτη την στιγμη βλεπω ανθρωπους που πιστευουν σε κομματα και πολιτικους .\nΠραγματικα ειμαστε τοσο αφελεις ;Θελω να ξερω υστερα απο τοσα που περασαμε και περναμε δεν μας μενει τιποτε σαν παραδειγμα ;\nΣε καποιες συζητησεις που ειχα την προηγουμενη εβδομαδα ,ειδα και ακουσα ανθρωπους να τοποθετουνται με κομματικα κριτηρια και δεν αντεξα εφυγα .\nΜηπως μας βαζει κατι μεσα στο νερο η ΕΥΑΘ;\nΚαι το αλλο με τις τραπεζες ;Υπαρχουν ακομη ανθρωποι που φλερταρουν με το τραπεζικο συστημα ;Δηλαδη υστερα απο αυτη την ξεφτιλα ,για να το πω πιο απλα ,υπαρχουν ανθρωποι που εχουν χρηματα ακομη σε τραπεζες;\nΠως αισθανθηκαν αραγε που εχουν δεσμεύσει τα χρηματα των Κυπριων ,τις καταθεσεις ,την περιουσια τους και τους δουλευουν εδω και 15 ημερες;\nΠροσωπικα ,αν ειχα χρηματα ,διοτι αυτη την στιγμη δεν εχω (μου τα πηραν ολα επειδη ανηκω στην κατηγορια των κλεφτων-ελευθερων επαγγελματιων συμφωνα με τους πολιτικους)δεν θα αφηνα ουτε δεκαρα μεσα.\nΞες τι θα πει να τους δινεις το μεσον (το χρημα) για να λειτουργουν κι αυτοι να σου πουλανε τρελα ,δεν στα δινουμε ,τοσα θα παρεις ,τοτε θα τα παρεις !\nΘελω να ξερω ,ποτε θα ξυπνησει ο κοσμος επιτελους;\nΔεν εχουν καταλαβει ακομη την δυναμη που εχουμε σαν καταναλωτες και σαν μοναδα , απαραίτητη ομως για να λειτουργησει το βρωμερο αυτο χρηματοπιστωτικό συστημα ;\nΚαλημερα να’ στε ολοι καλα ,οσο για μενα να μου δινει δυναμη ο Θεος να παλευω με τα θηρια που με ζώνουν αυτον τον καιρο.


Μετατρέπουν Αυτοκίνητα σε Ηλεκτροκίνητα!\nΣε «πρωτεύουσα» του ηλεκτρικού αυτοκινήτου στην Ελλάδα μετατρέπεται η Μυτιλήνη μέσω της δουλειάς δύο αδελφών, του Κώστα και του Τάσου Κόρακα, που μετατρέπουν βενζινοκίνητα αυτοκίνητα σε ηλεκτρικά.\nΣτο πλαίσιο ερευνητικού προγράμματος του Εθνικού Μετσόβιου Πολυτεχνείου που υλοποιείται μαζί με την Περιφέρεια Αττικής, τα δυο αδέλφια μετέτρεψαν ήδη ένα smart και ένα Fiat Panda σε ηλεκτρικά αυτοκίνητα τα οποία όμως κινούνταν με μπαταρίες μολύβδου. Αλλά το καινούργιο τους «δημιούργημα» είναι ένα Citroen Saxo που ολοκληρώθηκε τούτες τις μέρες και από σήμερα βρίσκεται στην Αθήνα όπου θα περάσει τα απαραίτητα τεστ στο Πολυτεχνείο ώστε να βεβαιωθεί ότι πληροί τις απαιτούμενες προδιαγραφές.\nΤο πρωτοποριακό που έχει να κάνει με το Citroen είναι πως την μπαταρία λιθίου ο οδηγός δεν θα χρειαστεί ποτέ ξανά να την αντικαταστήσει. Κι αυτό γιατί, όπως λένε οι αδελφοί Κόρακα, «η μπαταρία μολύβδου είχε διάρκεια ζωής γύρω στα 80.000 χιλιόμετρα, ενώ η λιθίου έχει διάρκεια 300 με 500.000 χιλιόμετρα, ουσιαστικά δηλαδή ξεπερνά το χρόνο ζωής ενός αυτοκινήτου. Επιπλέον, οι μπαταρίες λιθίου έχουν το μισό βάρος από τις μπαταρίες μολύβδου».\nΗ αυτονομία του ηλεκτροκίνητου αυτοκινήτου με μπαταρία λιθίου φτάνει τα περίπου 100 χιλιόμετρα, η λειτουργία του είναι εντελώς αθόρυβη και προφανώς δεν ρυπαίνει· και το μόνο για το οποίο φροντίζει ο οδηγός είναι να βρίσκεται κάθε περίπου 100 χιλιόμετρα σε κάποια πρίζα για να το ξαναφορτίσει. Κόστος του ηλεκτρικού ρεύματος για αυτά τα περίπου 100 χιλιόμετρα μόλις 1,5 ευρώ με το σημερινό τιμολόγιο της ΔΕΗ!\nΑς σημειωθεί πως στις αρχές του νέου έτους αναμένεται η υπογραφή Προεδρικού Διατάγματος που θα δίνει κίνητρα για τη μετατροπή των βενζινοκίνητων αυτοκινήτων σε ηλεκτρικά, ενώ στόχος των αδελφών Κόρακα είναι να λειτουργήσουν στη Μυτιλήνη το πρώτο πιστοποιημένο κέντρο μετατροπής βενζινοκίνητων αυτοκινήτων σε ηλεκτρικά.\n«Πιστεύουμε ότι έχει νόημα το γεγονός ότι ξεκινά από το νησί η μετατροπή βενζινοκίνητων αυτοκινήτων σε ηλεκτρικά γιατί είναι περισσότερο χρήσιμα στις μικρές αποστάσεις ή σε αποστάσεις μέσα στην πόλη. Οσο προχωρά βέβαια η τεχνολογία θα εξελίσσονται και ακόμη περισσότερο, για να καλύπτουν όλες τις ανάγκες. Από την άλλη πλευρά, όσο θα αυξάνεται η παραγωγή ηλεκτρικών αυτοκινήτων τόσο θα μειώνεται και το κόστος των μπαταριών», τονίζει ο Τάσος Κόρακας.\nΤο κόστος μετατροπής του αυτοκινήτου υπολογίζεται στα 7.000 με 10.000 ευρώ με τη χρήση μπαταριών λιθίου, οι οποίες όμως και δεν χρειάζεται να αντικατασταθούν ποτέ.


Φασισμος: Πλανη ή επιλογη; | Avantgarde\n16/06/2012 · by kseeath\t· in Αντιφασισμός.\t·\nΜετά το μπουγέλο και τα χτυπήματα του Κασιδιάρη σε ζωντανή τηλεοπτική εκπομπή, εναντίον της Ρένας Δούρου και της Λιάνας Κανέλη, πολλοί πίστεψαν ότι όσοι ψήφισαν την νεοναζιστική οργάνωση, “χωρίς να ξέρουν”, τώρα δεν θα το επαναλάβουν, αφού η XA έδειξε το “πραγματικό της πρόσωπο”. Η εκτίμηση αυτή είναι προέκταση μιας άλλης, της σ. Αλέκας, που προέβλεπε καθησυχάζοντας το πανελλήνιο, πριν τις 6 Μάη ότι «μόλις οι φασίστες μπουν στη Βουλή θα βάλουν τις γραβάτες και θα γίνουν κοινοβουλευτικά αρνάκια». Πάνω κάτω μια παρόμοια επιθυμία εξέφρασε πρόσφατα ο Στάθης προεξοφλώντας ότι το «φως καιει τον Φασισμό!«\nΤο σκεπτικό της υπόλοιπης αριστεράς πλην ελαχίστων εξαιρέσεων δεν διαφέρει σε τίποτα από αυτό του ΚΚΕ. Προς θεού όχι φυσική αντιπαράθεση με τα καθάρματα. Σημασία έχει η “πολιτική τους απομόνωση” και εγγύηση γι’ αυτό είναι η “ισχυροποίηση του μαζικού κινήματος”. Και γιατί δηλαδή για να απαντηθεί ένας τραμπουκισμός δύο αλητών με ένα κωλόσκυλο, εναντίον κάποιων συγκεκριμένων ανθρώπων, πρέπει να ισχυροποιηθεί το λαϊκό κίνημα και να καταδικαστεί από το λαό; Γιατί τόσος κόπος; Πόσο ακόμα να ισχυροποιηθεί; Και εν πάση περιπτώσει αν νιώσουμε ότι είμαστε επαρκώς ισχυροποιημένοι τότε εντάξει; Με τους μαλάκες που κοπάνησαν τον σύντροφό μας θα γίνει κάτι; Θα πληρώσουν με 2 μήνες διακοπές στο ΚΑΤ; Ή εμείς είμαστε υπεράνω σαρκικών επιθυμιών, οσιομάρτυρες του «λαϊκού κινήματος», που δια της θυσίας μας, θα συγκινηθεί και θα ισχυροποιήσει τον εαυτό του; Αν κάποιος δεχτεί μια επίθεση πρέπει να πάρει την άδεια και των γειτόνων για να ξετρυπώσει και να τιμωρήσει τον τσόγλανο που του επιτέθηκε; Που έχει γραφτεί αυτό; Είναι μια από τις 10 εντολές; Δουλευόμαστε τώρα; Κι αν η ΧΑ πάρει στις εκλογές τα διπλά ποσοστά από το ΚΚΕ τι θα πρέπει να συμπεράνουμε; Μήπως ότι ο λαός αντί να καταδικάσει, επιβράβεψε τα κωλόπαιδα του Μιχαλιοβλιάκου; Αλλά βέβαια όταν σου επιτίθεται ένας λεχρίτης ναζιστής, και συ νομίζεις ότι σε χτύπησε το «μακρύ χέρι του συστήματος», άντε μετά να ψάξεις στο σωστό μέρος να τον βρεις και να του εξηγήσεις τι θα πει βερίκοκο.\nΟι ιδεολογικές και πολιτικές αναλύσεις δεν είναι για να μπερδευόμαστε, αλλά για να βλέπουμε πίσω από τα φαινόμενα. Πράγματι οι φασίστες είναι η πέμπτη φάλαγγα της αστικής αντεπανάστασης, το «μακρύ χέρι του συστήματος». Και οι κατασταλτικοί μηχανισμοί του κράτους χέρι του συστήματος είναι και το αφεντικό της Ελληνικής Χαλυβουργίας μέλος αυτού του συστήματος είναι. Και τι βγαίνει από όλες αυτές τις γενικά σωστές σκέψεις. Ότι αν σε κοπανήσει ένας μπάτσος και τον ανακαλύψεις ποιος είναι, ή ένας φασίστας, ή αν ένα αφεντικό σου έχει φαει 3 μισθούς, τι κάνεις; Επιβεβαιώνεις τη θεωρία σου ότι όλοι αυτοί είναι ένα ολόκληρο σύστημα; Και μετά προσεύχεσαι ο κόσμος να βρει το δρόμο του θεού; Ή παίρνεις συγκεκριμένα μέτρα εναντίον τους; Ρωτάμε λοιπόν ξανά; Με τα θρασύδειλα τσογλάνια του Μιχαλολιάκου, θα γίνει κάτι ή θα περιμένουμε να συνειδητοποιηθεί ο λαός ότι όλα αυτά είναι «γέννημα θρέμμα του βάρβαρου καπιταλιστικού συστήματος» και έτσι δια της ως μαγείας πτώσης του να καθαρίσουμε και με τη συγκεκριμένη αληταρία. Όποιος έχει μια ελάχιστη σχέση με τη λογική αντιλαμβάνεται ότι δεν είναι αυτή η σωστή σειρά για να διευθετηθεί το ζήτημα.\nΗ πεπονόφλουδα της «βίας απ’ όπου κι αν προέρχεται»\nΜετά τα ατιμώρητα χτυπήματα της ΧΑ έχει πέσει μια ατελείωτη υποκριτική κλάψα στα media για το “φασιστικό μόρφωμα” και τις αιτίες που το προκαλεί: «Η κρίση, η απογοήτευση, η ανεργία, η φτώχεια, η διάλυση του κοινωνικού ιστού, η ανασφάλεια, η εγκληματικότητα» κ.ο.κ. όλοι κάτι έχουν να προσθέσουν στην κοινωνιολογική ανάλυση του “φαινομένου”. Είναι όμως ο φασισμός “φαινόμενο”; Είναι το αναπόφευκτο τέκνο των αντικειμενικών συνθηκών; Και τι βγαίνει μετά την μπόλικη κοινωνιολογία; Καταρχήν κάποιο δίκιο έχουν και όσοι οργανώνονται στο “μόρφωμα” και γίνονται αρωγοί του “φαινομένου”. Ακόμα κι αν έχουν παρασυρθεί. Οι συνετές δυνάμεις ας φροντίσουν λοιπόν να ενημερώσουν αυτόν τον κόσμο ότι η βία δεν είναι λύση. Και σεις της αριστεράς που τώρα πέφτετε θύματα αυτής της βίας, ας προσέχατε όταν από το Δεκέμβρη του 2008 μέχρι και σήμερα καλύπτατε όλες τις βίαιες συμπεριφορές των οπαδών σας τα λιντσαρίσματα και τα αυγουλώματα κατά εκπροσώπων της κυβέρνησης και του αστικού κόσμου. Άλλοι μεταξύ των οποίων και ο Τζήμερος μιλάνε για τη “βία των δύο άκρων που πρέπει να απομονωθεί και να εξοβελιστεί από το πολιτικό σύστημα”. Και για όλους μαζί “η ακροδεξιά βία νομιμοποιήθηκε από την ακροαριστερή. Τραμπούκοι από δω, τραμπούκοι από κει”. Αυτό είναι το τελικό συμπέρασμα όλη αυτή της κουβέντας.\nΗ αριστερά εγκλωβισμένη στην αστική νομιμότητα, στο πασιφισμό, στο φόβο της μήπως τρομάξει η «κοινή γνώμη» και στην έλλειψη κάθε προετοιμασίας μπροστά στη όξυνση της αντιπαράθεσης από την αστική αντίδραση, προσπαθεί όχι να απαντήσει αλλά να καλμάρει τα πνεύματα. Το ΚΚΕ δηλώνει ξανά δια της σ. Αλέκας «να γίνουν οι εκλογές και μετά βλέπουμε». Να το έλεγε αυτό ο ΣΥΡΙΖΑ να πούμε ότι κάτι περιμένει από τις εκλογές, αλλά το ΚΚΕ έχει κι αυτό να περιμένει κάτι, ή μήπως δεν θέλει να χαλάσει το κλίμα των ημερών;\nΗ χώρα κάθε μέρα θυμίζει μέρες του 44 και του 45, όταν οι ταγματασφαλίτες και οι χίτες έσπερναν τον τρόμο με δολοφονίες αγωνιστών και πυρπολήσεις σπιτιών αριστερών οικογενειών, κυρίως στην επαρχία και μετά μέσα στις μεγάλες πόλεις. Και η αριστερά κάθεται και συναγελάζεται με όλους αυτούς που εδώ και χρόνια μιλάνε για υγειονομικές βόμβες, για λαθρομετανάστες, για τη βία των διαδηλωτών, για κουκουλοφόρους και για τρομοκράτες που υπερασπίζεται η αριστερά. Με αυτούς που άνοιξαν το δρόμο στους ναζιστές και τώρα «πέφτουν από τα σύννεφά» με τους καρπούς τους.\nΠολλοί αριστεροί διανοητές αλλά και πολιτικά της στελέχη ισχυρίζονται ότι η ΧΑ είναι εγκληματική συμμορία λόγω της δράσης της και αναρωτιούνται αν έχει θέση μέσα σε ένα «δημοκρατικό καθεστώς». Όμως η εγκληματική δράση της ΧΑ έχει άμεση σχέση με τις ιδέες της, και αυτό ακριβώς είναι το πρόβλημα και όχι γενικά και αόριστα οι «βίαιες συμπεριφορές απ’ όπου κι αν προέρχονται». Είναι προφανές ότι πάρα τις «καταδίκες» από τα φερέφωνα του αστισμού, της δράσης της ΧΑ, ταυτόχρονα την χρησιμοποιούν, εξισώνοντάς την, ως την άλλη όψη της κινηματικής βίας, και επομένως αν καταδικάζεις την μια πρέπει να καταδικάσεις και την άλλη. Στο σημείο αυτό η αριστερά κρατάει μια εντελώς μεσοβέζική στάση. «Αφουγκράζεται» αφενός την κινηματική βία, αρκεί πάντα να είναι «μαζική», όμως δεν την προκρίνει ως μέσο επίλυσης των κοινωνικών προβλημάτων, και επομένως δεν υιοθετεί πρακτικές που ξεπερνάνε τα όρια που θέτει η αστική νομιμότητα. Η αριστερά αντί να κρατήσει μια ξεκάθαρη πολιτική στάση, όταν αρχίσουν τα δύσκολα το ρίχνει την κοινωνική ψυχολογία και κυρίως βγάζει την ουρά της απ’ έξω, αποποιούμενη κάθε ευθύνη «ακραίων ενεργειών». Και αφού λοιπόν η ίδια δεν έχει σχέση με ακραίες ενέργειες, τότε μπορεί να έχει λόγο για τις εγκληματικές πράξεις της ΧΑ. Και η κουβέντα από την κοινωνιολογία που «προκαλεί φαινόμενα και μορφώματα» πάει στη νομική της διάσταση. Εννοείται στην υπαρκτή νομική αστική διάσταση. Μπορεί λοιπόν μια οργάνωση που προβαίνει σε εγκληματικές ενέργειες να είναι νόμιμη; Για να έλθει αμέσως η απάντηση. Εσείς που κλείνεται εργοστάσια, καιτε την Αθήνα, μπλοκάρετε λιμάνια και δρόμους, χτίζετε πρυτάνεις στα γραφεία τους, μπορείτε να είστε νόμιμοι; Μήπως και εσείς δεν είστε «φαινόμενο και μόρφωμα» που αφού το κοινωνιολογήσουμε από κοινού, στη συνέχεια θα πρέπει να λάβουμε και τα μέτρα μας όπως και με τη ΧΑ; «Τέρμα πια οι ακρότητες στην πολιτική ζωή». Αυτό είναι το καταστάλαγμα που βγαίνει από τέτοιου είδους συζητήσεις.\nΤο πρόβλημα λοιπόν με τους φασίστες είναι οι ιδέες τους, οι βρωμερές ρατσιστικές τους ιδέες. Η αντίληψη ότι υπάρχουν ανώτεροι και κατώτεροι άνθρωποι, άνθρωποι που πρέπει να έχουν δικαιώματα και άλλοι που πρέπει να μην έχουν. Άνθρωποι που χωράνε και άνθρωποι που πρέπει να πεταχτούν στον καιάδα. Άνθρωποι που πρέπει να έχουν περίθαλψη, μόρφωση και δουλειά και άλλοι που πρέπει να πεθαίνουν σαν τα σκυλιά. Οι φασιστές εκπροσωπούν την αστική αντεπανάσταση στην πιο βρωμερή της μορφή, αντλώντας από το κατακάθι της ανθρώπινης ιστορίας ότι πιο ελεεινό σκοταδιστικό ιδεολόγημα χρησιμοποίησαν οι άρχουσες τάξεις προηγούμενων κοινωνικών σχηματισμών, προκειμένου να νομιμοποιήσουν την κοινωνική και πολιτική τους εξουσία. Από το κυνήγι των εβραίων στο μεσαίωνα, των «αιρετικών και των μαγισσών» της ιεράς εξέτασης, τις φυλετικές διακρίσεις και τις κάστες στις δουλοκτητικές κοινωνίες που επέτρεπαν το δουλεμπόρια και τα σκλαβοπάζαρα. Αυτές είναι οι ιδέες που επιχειρούν να ξαναφέρουν τα φασιστόμουτρα στην εποχή της νεοτερικότητας για να μας υπενθυμίσουν ότι τα γρανάζια της «ιστορικής νομοτέλειας» δεν οδηγούν «αναπόφευκτα» όπως νόμιζαν οι σοφοί επίγονοι του SPD και της Σοβιετικής Ακαδημίας Επιστημών στην κοινωνική απελευθέρωση, αλλά ενδεχομένως και σε μια σύγχρονη καπιταλιστική δουλοκτητική κοινωνία. Ακόμα και αν η εργασία στον καπιταλισμό της εποχής του Μαρξ έπρεπε να διατίθεται ελεύθερα στην αγορά από τους ιδιοκτήτες της.\nΑυτή είναι η ουσιαστική συζήτηση που δεν γίνεται, καταφεύγοντας για λόγους ευκολίας στο υποτίθεται κραυγαλέο ζήτημα της εγκληματικής δράσης των φασιστών. Δεν υπάρχει λοιπόν βία από μόνη της, που πρέπει να καταδικαστεί. Ακόμα και για αυτούς που καταδικάζουν τη βία «από όπου κι αν προέρχεται» την δικαιολογούν όταν κάποιος αμύνεται σε μια επίθεση που δέχεται. Η αυτοάμυνα προβλέπεται και δικαιολογείται ακόμα και από το αστικό δίκαιο. Επομένως η συζήτηση καταλήγει ξανά στους σκοπούς και τους λόγους της βίας. Ποιος θα τολμήσει να καταδικάσει έναν πατέρα που εκτέλεσε τον βιαστή της κόρης του;\nΈτσι αυτό που έχει σημασία είναι η οργανική σχέση της φασιστικής βίας με το σχέδιο που επιφυλάσσουν οι φασίστες, είτε λένε ότι έχουν σχέση με τον Χίτλερ είτε παριστάνουν τους αγνούς πατριώτες, για την κοινωνία. Σε αυτή τη συζήτηση δεν βοηθάει καθόλου η κοινωνιολογική προσέγγιση του «φαινομένου». Ο φασισμός δεν είναι φαινόμενο, ούτε «μόρφωμα», που δήθεν προέκυψε από τα κακά που μας έχουν κατακλύσει τα τελευταία δίσεκτα έτη. Ο φασισμός είναι συνειδητή πολιτική επιλογή και όχι αυθόρμητη λύση ανάγκης γιατί κάποιος έμεινε άνεργος ή στη γειτονιά ζουν περισσότεροι από «όσους χωράνε» πακιστανοί. Η κοινωνιολογική προσέγγιση που δήθεν αναζητά στην οικονομική κρίση, την ανεργία ή στη «λαθρομετανάστευση» και την «εγκληματικότητα» τις αιτίες, είναι εκ του πονηρού και επιπλέον οδηγεί σε εντελώς λάθος συμπεράσματα. Ας πούμε ότι αν δεν ξεπεραστεί η κρίση θα έχουμε τους «άνεργους» φασίστες πάνω από τα κεφάλια μας. Ή αν δεν φύγουν οι «λαθρομετανάστες» τότε η ΧΑ θα βρίσκει χώρο για δράση. Στη Γερμανία το 33 κάτι αντίστοιχο θα σήμαινε ότι οι εβραίοι προκάλεσαν την ύπαρξη των ναζί.\nΓι’ αυτό η δήθεν αντικειμενική κοινωνιολογία, όπως και η οικονομική «επιστήμη» δεν βοηθούν να βρεθεί καμία «κοινά αποδεκτή και λογική» λύση, σε ένα «κοινό πρόβλημα», όπως η «κρίση», το «μεταναστευτικό», η «ανεργία» και η «βία». Γιατί δεν υπάρχουν τέτοια κοινά ζητήματα. Ως κοινά τα παρουσιάζουν οι ταχυδακτυλουργοί της αστικής προπαγάνδας για να εφεύρουν στη συνέχεια μια δήθεν κοινή λύση -που είναι η δική τους ταξική λύση- βάζοντας τους πάντες μέσα στο βρακί τους. Ακόμα και σε ζητήματα που η αριστερά νόμιζε ότι μιλάνε από μόνα τους, όπως η ανεργία, που είναι ένα «αντικειμενικό» γεγονός, η αστική προπαγάνδα το χρησιμοποιεί για να διασπάσει την «ενιαία» εργατική τάξη, σε άνεργους τους ιδιωτικού τομέα που «έχουν σηκώσει όλη την κρίση στους ώμους τους για να πληρώνουν τους κρατικοδίαιτους διαπλεκόμενους και τεμπέληδες δημοσίους υπαλλήλους». Αυτή η θεωρία για την ανεργία έχει εκατοντάδες χιλιάδες οπαδούς ανάμεσα στο «επαναστατικό υποκείμενο». Τα δήθεν προνομιακά πεδία της αριστερής προπαγάνδας αποδεικνύονται εξίσου ευάλωτα με τα «δύσκολα» όπως το «μεταναστευτικό» που σύμφωνα με κάποιους καλύτερα «να αποφεύγουμε να παίζουμε μαζί του«.\nΗ αριστερά αν θέλει να αντιμετωπίσει το φασισμό θα πρέπει πρώτα απ’ όλα να σταματήσει να παίζει κρυφτούλι, είτε στον πόλεμο των ιδεών, είτε -στην προέκτασή του- στο πόλεμο του δρόμου. Η αντιμετώπιση του φασισμού ως μιας «παρεκκλίνουσας εγκληματικής συμπεριφοράς» πρέπει να σταματήσει. Ο φασισμός είναι πολιτικό κίνημα, και η «συμπεριφορά» του είναι οργανικό κομμάτι της συγκρότησής του. Ο φασίστας που καιει το σπίτι μιας οικογένειας μεταναστών και μετά σπάει το κεφάλι ενός κνίτη, ενώ ο αρχηγός του μπουγελώνει και ρίχνει χαστούκια σε αριστερές βουλευτίνες, το κάνει δημόσια και πάνω σ’ αυτό χτίζει την επιρροή του. Διακηρύσσει ανοιχτά ότι θέλει να επιβάλλει ειδικό καθεστώς διακρίσεων, και υπόσχεται σε όσους τον ακολουθήσουν ότι θα έχουν προνόμια απ’ αυτό το καθεστώς. Όταν υπόσχονται στους «έλληνες» ότι θα ξαναπάρουν πίσω τις δουλειές που τους έκλεψαν οι ξένοι, ή ότι θα βρίσκουν από δω και στο εξής κρεβάτι στο νοσοκομείο και θέση στον παιδικό σταθμό που σήμερα τις έχουν καταλάβει «λαθρομετανάστες» αυτό είναι μια υπόσχεση, ότι αν ταχθείς μαζί τους θα έχεις μια καλύτερη τύχη, πατώντας έστω πάνω στα πτώματα των υπολοίπων. Όλοι καταλαβαίνουν, και πολύ περισσότεροι η σαπίλα που τους ακολουθεί, ότι τα πτώματα δεν θα είναι μόνοι οι «ξένοι». Αυτοί δεν φτάνουν. Στα ειδικά καθεστώτα που υπόσχονται οι φασίστες την τύχη των «ξένων» θα την έχουν και όλοι όσοι δεν πληρούν τα πρότυπα του καλού πατριώτη. Οι ομοφυλόφιλοι, οι μειονότητες, οι κουλτουριάρηδες, όσοι τους υποστηρίζουν, οι τσιγγάνοι, πιθανόν οι άτεκνοι, ίσως κάποιοι που τα επαγγέλματα τους αλλά και οι απόψεις τους δεν είναι αρεστές στους χοντροβούβαλους που απειλούν με σφαλιάρες όποιον έχει άλλη γνώμη από τη δική τους. Ενδεχομένως και τους πιο ικανούς, τους πιο έξυπνους, αυτούς που πουλάνε πνεύμα. Είναι γνωστό ότι το πλεονέκτημα των ηλιθίων δεν είναι η ευφυία τους, ούτε οι ικανότητές τους. Αυτοί λοιπόν οι τενεκέδες θα αναμορφώσουν την κοινωνία. Κάθε ένας που νοιώθει ότι εκεί βρίσκεται ο οικείος χώρος του, θα ανακαλύψει ότι αυτός είναι ένας δρόμος για κοινωνική ανέλιξη. Έστω για να τα βγάλει πέρα σε αυτές τις δύσκολες στιγμές που για να σε πάρουν σε μια δουλειά πρέπει να έχεις διδακτορικό από το Harvard University.\nΚάθε σχέδιο τώρα χρειάζεται και ένα όραμα, κάτι που να το δένει ιδεολογικά. Ο φασισμός εδώ ψωνίζει από τα έτοιμα. Πατρίδα, θρησκεία, οικογένεια, αντισημιστισμός, αντιμουσουλμανισμός, ομοφοβία, ξενοφοβία και οτιδήποτε μπορεί να χρησιμοποιηθεί για να θέσει τη μισή κοινωνία σε υποψηφιότητα για κάποιο στρατόπεδο συγκέντρωσης. Είναι αλήθεια ότι για πατρίδες που χάνονται, για μετανάστες που έρχονται κατά εκατομμύρια, για εγκληματικότητες και υγειονομικές βόμβες, για γκέτο και άλλα τινά μιλάει και ο επίσημος αστικός κόσμος, με τη διαφορά ότι αυτός θέλει να επιβάλει καθεστώς διακρίσεων με «νόμιμα» μέσα και όχι με σφαλιάρες. Θα πει κανείς, υπάρχει διαφορά; Ναι υπάρχει. Ένα τέτοιο καθεστώς δεν μπορεί να προκύψει με «νόμιμα μέσα«. Η νίκη του προϋποθέτει το τσάκισμα του εσωτερικού εχθρού. Αυτό είναι επιπλέον και η βασική προϋπόθεση για την νομιμοποίησή του στις κάλπες. Οι φασίστες όσο δίνουν την εκτύπωση ότι μπορούν να δώσουν λύσεις στο δρόμο τόσο θα επιβραβεύονται στις κάλπες, ακόμα και από κόσμο που θα σκέφτεται πονηρά, ότι είναι ο μόνος τρόπος για να επιβιώσουμε. Έτσι αρχικά έχτισε την επιρροή της η ΧΑ στον Άγιο Παντελεήμονα. Πολλοί κάτοικοι τη στήριξαν στο Δήμο με το πονηρό σκεπτικό ότι έτσι θα σωθεί η αξία των ακινήτων τους, ή ο τζίρος των μαγαζιών τους. Ή ότι μόνο έτσι θα μπει μια τάξη στην «εγκληματικότητα». Μετά την επιτυχία του υποδείγματος, τώρα ακολουθούν εκατοντάδες χιλιάδες σε όλη την Ελλάδα. Είναι άξιο απορίας, τι ακριβώς αποκάλυψη χρειάζονται αυτοί για να σπάσουν από τη ΧΑ; Ότι είναι τραμπούκοι και δέρνουν κόσμο; Καλά κάνουν, θα απαντήσουν οι ψηφοφόροι τους.\nΠου βαδίζει η Γαλλία, Λ. Τρότσκι, 1934\nΗ Στροφή της Κομμουνιστικής Διεθνούς και η κατάσταση στη Γερμανία\n← Κυκλοφορησε το KOKKINO, τευχος 53\nΓια τις εκλογες της 17ης Ιουνη →\n23 responses to “Φασισμος: Πλανη ή επιλογη;”\nhectorkl 16/06/2012 στο 10:58 πμ · ·\nΩραία τοποθετηση. Η αλήθεια είναι ότι κάτι τέτοια που λέει το ΚΚΕ σήμερα έλεγε και το ΚΚ Γερμανίας και είδαμε το αποτέλεσμα… Χίτλερ στην εξουσία… Πολύς κόσμος έχει καταλάβει ότι η ΧΑ είναι\nνεοναζιστικό κόμμα αλλά ακόμα τους ψηφίζει… Μερικές απόψεις για το μεταναστευτικό: http://aristerotopos.wordpress.com/2012/06/11/giatometanasteutiko/comment-page-1/#comment-18\nπρίμο λέβι 16/06/2012 στο 12:10 μμ · ·\nΠέμπτη ώρα 2045 στη συμβολή Σόλωνος και Θεμιστοκλέους, 100 μέτρα από την πλατεία Εξαρχείων και 200 από την Ομόνοια και την προεκλογική ομιλία του Τσίπρα.\nΜια ομάδα 6 φασιστοειδών, οπλισμένοι με πτυσσόμενα γκλομπς κυκλώνουν ένα μετανάστη φωνάζοντας του «ε εσύ έλα εδώ». Τον ρίχνουν κάτω κι αρχίζουν να τον χτυπούν με μανία. Η σκηνή αν και δεν είναι η πρώτη φορά που συμβαίνει δεν παύει να αποτελεί σκηνικό εφιάλτη και εικόνα βαρβαρότητας.\nΟι περαστικοί αδιαφορούν.\nΈνας σύντροφος μας που περνά από το σημείο με ένα φίλο του βάζουν τις φωνές στους φασίστες και μπλοκάρουν την κυκλοφορία στη Σόλωνος.\nΟ μετανάστης ορμάει προς το μέρος των συντρόφων με τα θρασύδειλα καθάρματα να τον χτυπούν. Η σύρραξη είναι αναπόφευκτη.\nΟ μετανάστης γλιτώνει και φυγαδεύεται προς Ομόνοια, κόσμος έχει μαζευτεί και οι φασίστες επιτίθενται λεκτικά και σωματικά στο σύντροφο μας, ενώ φωνάζουν πως δήθεν και οι έξι έπεσαν θύμα κλοπής από το μετανάστη-το γνωστό παραμύθι.\nΚαθώς οι φασίστες αντιλαμβάνονται πως απέναντι τους έχουν αποφασισμένους ανθρώπους κι όχι υποψήφια θύματα και με τους περαστικούς-μάρτυρες να πληθαίνουν μιας και η Σόλωνος είναι κλειστή, αποχωρούν βρίζοντας.\nΗ αποφασιστικότητα και η ψυχραιμία είχαν ως αποτέλεσμα ο μετανάστης να γλιτώσει, τα φασισταριά να μείνουν ανικανοποίητα αυτή τη φορά και η μόνη απώλεια να είναι η φυσιολογική αηδία που νιώθει ο υγιής άνθρωπος όταν έρχεται σε επαφή με την απανθρωπιά και τη σαπίλα της φασιστικής βίας.\n«Το φασισμό βαθιά κατάλαβε το δε θα πεθάνει μόνος, τσάκισε τον!»\nfurdenkommunismus 16/06/2012 στο 5:52 μμ · ·\nneo blog sta aglika gia tin elliniki katastash http://dawnofthegreeks.tumblr.com/post/25155066581/the-greek-police-and-justice-system-in-solidarity-with\nΝαβης 17/06/2012 στο 1:35 πμ · ·\nΠολύ καλο και χρησιμο άρθρο… Θυμαμαι οτι τη δεκαετια του 1970, πριν απο το πραξικοπημα του ΕΒΡΕΝ , στην Τουρκια, οι τουρκοι σύντροφοι οταν μοιραζαν προκηρυξη ή κολλουσαν αφισσες ειχαν ενοπλη περιφρουρηση. Αν και τυπικα υπηρχε «κοινοβουλευτικη δημοκρατια» οι φασιστες (γκριζοι λυκοι) εκαναν ενοπλες επιθεσεις εναντιον των αριστερων οργανωσεων. Ετσι ολες οι αριστερες οργανωσεις ειχαν ενοπλη περιφρουρηση. Ιδιαιτερα μεσα στα πανεπιστημια οι αριστεροι φοιτητες ειχαν πολυ μεγαλη εξοικειωση με την ενοπλη παλη. Καθε μερα, καθε ωρα, ηταν ετοιμοι να απαντησουν με πυροβολισμους στις φασιστικες επιεσεις. Οταν λοιπον το 1980 εγινε το πραξικοπημα του Εβρεν και ηλθαν στην ελλαδα οι πρωτοι πολιτικοι προσφυγες απο την Τουρκια, τοτε θυμαμαι οτι απορησαν βλεπωντας εμας τους ελληνες αριστερους να μοιραζουμε προκηρυξεις και να κολλαμε αφισσες χωρις καμια απειλη. Μαλλον καταλαβαν οτι ειμαστε για τα μπαζα και οτι μονο αναλυσεις και μεγαλοστομιες ειμαστε… Αυτη ειναι νομιζω η πικρη αληθεια που επισημαινει ευστοχα το αρθρο…\nPap 17/06/2012 στο 3:57 πμ · ·\nΧαίρομαι πολύ που διαβάζω τέτοιες απόψεις. Σημαίνει ότι δεν τον παίζουμε όλοι στην Αριστερά με αυτό το ζήτημα.\nΑποκτά χαρακτηριστικά κοινωνικού ρεύματος ο φασισμός. Με 20% των πιτσιρικιών να στηρίζει τον κοινωνικό βόθρο. Τα αυριανά SS θα στελεχωθούν από αυτά τα πιτσιρίκια. Και έχετε απόλυτο δίκιο, η ανθρωπιστική προσέγγιση (μα αυτοί είναι ναζί, τραμπούκοι κλπ) ΔΕΝ ΠΙΑΝΕΙ ΚΑΘΟΛΟΥ. Καθόλου δεν νοιάζονται οι αβγοκέφαλοι ψηφοφόροι τους αν αυτοί είναι οπαδοί τού Χίτλερ ή της 4ης Αυγούστου. Στην Αργολίδα τουλάχιστον, όπου έχω μια εμπειρία από συνομιλίες με κόσμο σε εξορμήσεις. Ελπίζω αλλού να είναι διαφορετική η κατάσταση, αν και δεν το πιστεύω.\nΦΑΣΙΣΤΙΚΗ ΕΠΙΘΕΣΗ ΣΤΟ ΣΥΡΙΖΑ ΣΤΟΝ ΠΕΙΡΑΙΑ 18/06/2012 στο 12:42 πμ · ·\nΣε περίπτερο του ΣΥΡΙΖΑ στην πλατεία Κοραή σημειώθηκε η επίθεση στον Πειραιά από μέλη της Χρυσής Αυγής, λίγο μετά τις 23:00.\nΛίγο νωρίτερα, σύμφωνα με αυτόπτες μάρτυρες είχαν περάσει περίπου 30 μηχανάκια χρυσαυγιτών, τα οποία κατευθύνονταν προς το σημείο. Όταν έφτασαν στο σημείο επιτέθηκαν εναντίον των συγκεντρωμένων ψηφοφόρων του ΣΥΡΙΖΑ, τραυματίζοντας πολλούς από αυτούς, πριν αποχωρήσουν.\nΌπως κατήγγειλε ο δημοτικός σύμβουλος Πειραιά Γιάννης Καρδαράς, κάποια από το άτομ επιτέθηκαν φραστικά εναντίον των ατόμων που βρίσκονταν εκείνη τη στιγμή στο περίπτερο του ΣΥΡΙΖΑ, ενώ κάποιος από την ομάδα των μοτοσικλετιστών τον γρονθοκόπησε στο κεφάλι. Αυτή τη στιγμή ο κ. Καρδαράς βρίσκεται στην αστυνομική διεύθυνση Πειραιά προκειμένου να καταγγείλει το περιστατικό, ενώ αναμένεται να μεταφερθεί για προληπτικούς λόγους σε νοσοκομείο της Βούλας.\nΜέλη του ΣΥΡΙΖΑ καταγγέλουν την πλήρη απουσία της αστυνομίας, παρά τις προειδοποιήσεις που υπήρχαν για ενδεχόμενες επιθέσεις\nΑντε να δούμε πότε θα ξυπνήσει η αριστερά για να υπερασπιστεί στοιχειωδώς τον εαυτό της. Τι να κανουμε τώρα οι μπάτσοι είναι με τους κατσαριδιάριδες. Τωρα για το συγκεκριμένο περιστατικό σ. μας ενημερωσαν ότι βλεποντας τα φασιστόμουτρα να ρχονται προτειναν μια στοιχειώδη άμυνα. Αλλα τι αμυνα να κανεις όταν περιμένεις να σε σώσει η αστυνομία. Καλό το 27%, καλά και τα πανηγυριάκια και η αστική δημοκρατία, αλλά όπως βλέπετε συντροφοι το κράτος και οι ναζιστικές συμμορίες όλα αυτά τα γραφουν στα παλιά τους τα παπούτσια. Αυτή ειναι η νεα κατάσταση. Όσο πιο γρηγορα το καταλάβει η αριστερά τοσο καλυτερα για τα κεφάλια της.\nΨευτοανώνυμος ο Έλληνας 18/06/2012 στο 9:53 πμ · ·\nΠραγματικά χρειάζονταν 3954 λέξεις για να ειπωθεί το σχεδόν αυτονόητο ότι κάποιοι άνθρωποι εμπειρικά σκεπτόμενοι ποντάρουν για το μέλλον τους στο ρόλο δεσμοφύλακα μπροστά στον επερχόμενο στρατοπεδικό καπιταλισμό;\nΔε σχολιάζω περαιτέρω …\nΝαβης 18/06/2012 στο 10:18 πμ · ·\nTo γεγονος οτι η Χρυση Αυγη διατηρησε στις 17 Ιουνη τα ποσοστα και τις ψηφους που πηρε στις εκλογες της 6ης Μαη, συνηγορει υπερ της ορθοτητας του αρθρου. Η ψηφος στη Χρυση Αυγη δεν ειναι πλανη, ειναι επιλογη.\nkseeath 18/06/2012 στο 11:15 πμ · ·\nΕχεις δικιο «Ψευτοανώνυμε». Ολα αυτονοητα ειναι, και μεις χανουμε το χρονο μας. Για πες μας και το παρακάτω…\nΚαι οι επιθέσεις των SA συνεχίζονται 18/06/2012 στο 11:41 πμ · ·\nΧθες πανηγυρίζοντας για τα αποτελέσματα τους και το 7% που τους ψηφισε «χωρις να ξερει», σκεφτηκαν να σφαξουν έναν μεταναστη στο στ. Αττικής.\nΕπίσης για τον Πειραια:\n30-40 μηχανές και 7 αυτοκίνητα Κινούντο στους δρόμους του Πειραιά, από τα αυτοκίνητα ακούγονταν φασιστικά εμβατήρια και από τους μοτοσυκλετιστές “αίμα τιμή χρυσή αυγή”. Ήταν γεμάτοι τσαμπουκά και θράσος. Κάποια στιγμή πέρασαν από το περίπτερο του ΣΥΡΙΖΑ και προκαλούσαν. Όταν 1-2 από τους περίπου 50-60 παρευρισκόμενους είπαν φύγετε περίπου 15 φουσκωτοί μπράβοι κατέβηκαν και άρχισαν να τραμπουκίζουν και να χτυπάνε κόσμο. Αυτό συνεχίστηκε για πάνω από 5 λεπτά, ο κόσμος που ήταν εκεί δεν αντιδρούσε πέρα από ελάχιστους νεαρούς κυρίως σε ηλικία που προσπάθησαν να αμυνθούν. Αποτέλεσμα αρκετές φάπες σε άτομα του ΣΥΡΙΖΑ και οι πιο δυναμικοί μετά να ακούνε κατσάδα από τους άλλους του τύπου “ δε πρέπει να απαντάτε έτσι, εμείς δεν είμαστε σαν αυτούς” και άλλα τέτοια όμορφα. Τώρα για τη φωτιά ναι υπήρξε δε ξέρουμε που ακριβός και πως προκλήθηκε αλλά είχε πολλά πυροσβεστικά οχήματα. Ειλικρινά πότε θα καταλάβουν οι του ΣΥΡΙΖΑ πως δε γίνεται να τρώνε ξύλο και να κάθονται είναι εξοργιστικό!!!\nΚαι μια ακόμα πιο ολοκληρωμενη περιγραφή:\nΑπό το βραδάκι μοτοπορεία ασπόνδυλων κατέληξαν στα γραφεία τους στον Πειραιά που είναι δίπλα στην μπατσομέγαρο. Δυνάμεις των ΜΑΤ ήταν σε επιφυλακή μπροστά από αυτούς. Κάποια στιγμή αποχώρησαν και ξεκίνησαν την μοτοπορεία τους. Γύρω στις 22:30 πέρασε μπροστά από το εκλογικό περίπτερο του ΣΥΡΙΖΑ απέναντι από την πλατεία Κοραή μοτοπορεία 50 περίπου χρυσαύγουλων, μάχιμοι όλοι, με μπλούζες της χρυσής αυγής. Σταμάτησαν και άρχισαν να φωνάζουν τα γελοία συνθήματα τους τραμπουκίζοντας λεκτικά τον κόσμο που ήταν μαζεμένος. Μιλάμε για άτομα κάθε ηλικίας με πολλούς μεγάλης ηλικίας όπως και μερικά παιδάκια. Δεν υπήρχε καμιά διάθεση σύγκρουσης από τους παρεβρισκόμενους στο εκλογικό περίπτερο. Τα θρασύδειλα χρυσαύγουλα δεν σεβάστηκαν ούτε τους ηλικιωμένους ούτε τα παιδάκια και απειλούσαν συνεχώς ενώ μερικοί έκαναν σαν αφιονισμένοι βρίζοντας και απειλώντας. Κάποιοι από τους φασίστες όρμηξαν προς το εκλογικό κέντρο αναποδογυρίζοντας καρέκλες σπρωχνοντας όποιων έβρισκαν μπροστά τους. Ο κόσμος που ήταν εκεί δεν ήταν συνηθισμένος σε τέτοιες ιστορίες και λογικό ήταν να παγώσει και κάπου να φοβηθεί. Κάποιοι από τους επικεφαλής των φασιστών πρόσπαθησαν δήθεν να μαζέψουν τους ποιο θερμόαιμους. Η όλη ιστορία κράτησε περίπου ένα τέταρτο ενώ πρέπει να σημειωθεί πως μια διμοιρία πράσινων ήταν στο 80 μέτρα και εμφανίστηκε πολύ αργά. Επίσης καπελάκηδες ήταν στην πλατεία Κοραή απέναντι, καθώς και μια ομάδα ΔΙΑΣ στα 60 μέτρα με οπτική επαφή στο συμβάν. Φυσικά πέρα από την επέμβαση των ΜΑΤ που συνέστησαν φιλικά στα χρυσάυγουλα να φύγουν και τα οποία τους υπάκουσαν αμέσως. Αρκετοί αντιφασίστες και αντιφασίστριες μαζεύτηκαν στο σημείο μόλις πληροφορηθήκαν το γεγονός αλλά τα χρυσάυγουλα είχαν αποχωρήσει.\nΟι θρασύδειλες κότες της χρυσής αυγής επίλεγουν πλέον να την πέφτουν σε ηλικιωμένους, μικρά παιδιά καθώς και σε ανθρώπους οικογενειάρχες σαν τους γονείς του καθενός από εμάς, σαν τον παππού μας και την γιαγιάς μας .Το ίδιο που κάνουν άλλωστε και σε μεμονομένους μετανάστες αλλά .Και τονίζω δεν προκαλέστηκαν όπως θα ουρλιάζουν στις φασιστοσελίδες ή θα σχολιάζουν στα μπλοκ οι γκαιμπελίσκοι τους ούτε καν από τους νεολαίους του Σύριζα που ήταν παρόντες.\nΟΥΤΕ ΣΤΟΝ ΠΕΙΡΑΙΑ ΟΥΤΕ ΠΟΥΘΕΝΑ\nΥ.γ.: η φωτιά σε κοσμηματοπολείο εκεί κοντά ήταν άσχετο γεγονός και μάλλον προκλήθηκε από ηλεκτρολογικά αίτια.\nΚάποιοι αριστεροί πρέπει επιτέλους να καταλάβουν με τι έχουν να κάνουν.\nagainstthesilence 19/06/2012 στο 8:39 πμ · ·\nορθή και στοιχειοθετημένη ανάλυση. αυτό το κάτι που κάνουμε λάθος και μας διαφεύγει πρέπει επειγόντως να το βρούμε και να βγούμε πιο αποφασισμένοι-ες στο δρόμο.\nΠαράθεμα: Φασισμος: Πλανη ή επιλογη; « ΣΕΙΣΑΧΘΕΙΑ·\nΑμάν πια, πάλι τα ίδια 20/06/2012 στο 9:29 πμ · ·\nΑΠΟ ΤΗΝ ΑΥΓΗ 19/6… Ο Π. Σκουρλέτης στην ίδια συνέντευξη στάθηκε στην απήχηση που έχει η νεοναζιστική οργάνωση, «το ανθρωπόμορφο συλλογικό τέρας» όπως την αποκάλεσε, στις νεότερες ηλικίες. Αναφερόμενος στα καθήκοντα της Αριστεράς απέναντι στο φαινόμενο αυτό, σημείωσε ότι «πρέπει και στο ιδεολογικοπολιτικό επίπεδο να αποκαλύψουμε ποια είναι η πραγματικότητα των ιδεών και των θέσεων της Χρυσής Αυγής, να αποκαταστήσουμε τη χαμένη ιστορική συνείδηση της ελληνικής κοινωνίας ιδιαίτερα στις νεότερες ηλικίες, αλλά κυρίως και με διαφορετικού τύπου παρεμβάσεις στη νεολαία να μπορέσουμε να κερδίσουμε όλα αυτά τα νέα παιδιά».\nΜάλιστα (!). Ξανά να αποκαλύψουμε τι είναι η ΧΑ/ Προφανώς οι ψηφοφόροι της επλανήθησαν εκ νέου. Και η αριστερα οφείλει να τους εξηγήσει»ποια είναι η πραγματικότητα των ιδεών και των θέσεων της Χρυσής Αυγής». Τι να πει κανείς, όταν δεν θέλεις να δεις την πραγματικότητα, στρουθοκαμηλίζεις. Προσέξτε όμως, τα κεφάλια των συντρόφων μας είναι πολυτιμότερα από τις εμονές σας. Ο κόσμος της αριστεράς οφείλει να αυτοπροστατευθεί, όσο κι αν κάποιοι άλλοι συνεχίζουν να πιστεύουν ότι οι άνθρωποι είναι αναλώσιμοι και οσιομάρτυρες.\nkseeath 20/06/2012 στο 10:23 μμ · ·\nΕνα καθυστερημενο, με ip 85.74.141.60 το σκασε από το ιδρυμα ανιάτων «Ι.Μεταξας». Οποιος το βρει να το παραδωσει στον μπόγια της γειτονιάς.\nκωστής 25/06/2012 στο 8:52 μμ · ·\nΠολύ καλό το κείμενο σου, έχεις πιάσει το ζουμί.\nΔε μπορεί η αριστερά να αφήνει τον πόλεμο ενάντια στους φασίστες στον αντιεξουσιαστικό χώρο, πρέπει και αυτή να «λερώσει» τα χέρια της, να αφήσει για λίγο τους ψήφους και τα μαγαζιά της, να βγεί στο δρόμο δυναμικά όχι μόνο για καθοδήγηση και φωτογραφίες προκειμένου να ευλογεί τα γένια της.\nΓια να ξεβρωμίσει ο τόπος από τα αποβράσματα της ΧΑ. θέλει δράση στο δρόμο, τώρα που είναι ακόμα νωρίς, πρίν να έχουμε ένα δεύτερο εμφύλιο στη χώρα.\nΠαράθεμα: Φασισμος: Πλανη ή επιλογη; « grassrootreuter·\nΠαράθεμα: Ένας απλός πολίτης « Μεταπαραλογος·\nyiannisf 14/09/2012 στο 12:36 μμ · ·\nΈχει δημιουργηθεί ένα petition το οποίο ζητάει την παραπομπή μελών της ΧΑ στην δικαιοσύνη. ΨΗΦΙΣΤΕ: http://www.avaaz.org/en/petition/Investigate_the_Golden_Dawn_neoNazi_Party_of_Greece/\nΠαράθεμα: Μεταναστευτικά εμβάσματα και άλλα ρατσιστικά παραμύθια : aformi·


Το Πράσινο Δωμάτιο / Green Room (2015) tainies online Top 250 movies\nΑρχική » Top 250 movies » Το Πράσινο Δωμάτιο / Green Room (2015)\nΤο Πράσινο Δωμάτιο / Green Room (2015)\nΜια νεανική πανκ μπάντα βρίσκεται απομονωμένη κάπου στα βοριο-δυτικά των ΗΠΑ, και γίνονται μάρτυρες μιας αποτρόπαιας πράξης βίας. Ως μοναδικοί μάρτυρες, μπαίνουν στο στόχαστρο των ενόχων, μιας αδίστακτης συμμορίας ρατσιστών, οι οποίοι δεν έχουν σκοπό να απομείνει κανένας μάρτυρας.\nΣε περίπτωση που δεν παίζει η ταινία Το Πράσινο Δωμάτιο / Green Room (2015)\nΕίδος ταινίας: Το Πράσινο Δωμάτιο / Green Room (2015) New Movies, Θρίλερ, Τρόμου, Εγκλήματος, Top 250 movies\nΠροστέθηκε: 09.06.2016 22:57\nTage: green, Το, Δωμάτιο, Room, Πράσινο\nΘα αρχίσω με το οτι η ταινία δεν είναι καθόλου τρόμου. Δεν έχει σενάριο, καμία συγκίνηση, κανένα φόβο, κανένα ενδιαφέρον χαρακτήρα και η κινηματογράφηση είναι τόσο σκοτεινή σε μερικά σημεία που δεν καταλαβαίνεις τι γίνεται. Περισσότερο από μια ώρα η ιστορία εξελίσεται σε ένα δωμάτιο και η ταινία είναι ανιαρή από την αρχή μέχρι το τέλος. Δεν μου άρεσε...\nΜέτρια τη βρήκα. Μου κάνει εντύπωση η βαθμολογία στο imdb, βέβαια γούστα είναι αυτά.


%PM, %30 %603 %2018 %15:%Νοε\nΓια να γλιτώσεις 200 θερμίδες τη μέρα, μπορείς να πας γυμναστήριο, μπορείς να μειώσεις το μέγεθος των μερίδων σου ή την ποσότητα των γλυκών και λιπαρών που καταναλώνεις. Ή απλά να πίνεις μερικά ποτηράκια νερό παραπάνω…\nΚι όμως οι επιστήμονες αυτή τη λύση προτείνουν, εάν θέλεις να αδυνατίσεις χωρίς να στερηθείς κανένα από τα αγαπημένα σου φαγητά!\nΕρευνητές από το Πανεπιστήμιο του Ιλινόις στις ΗΠΑ μελέτησαν τις διατροφικές συνήθειες 18.300 ανθρώπων ως προς τη συνολική κατανάλωση θερμίδων σε καθημερινή βάση.\nΟι συμμετέχοντες έπιναν κατά μέσο όρο 4,2 ποτήρια νερό την ημέρα και κατανάλωναν 2.157 θερμίδες. Αφού ανέλυσαν τα δεδομένα, οι ερευνητές παρατήρησαν ότι όσο περισσότερο νερό έπιναν οι συμμετέχοντες, τόσο λιγότερες θερμίδες κατανάλωναν τελικά μέσα στη μέρα.\nMore in this category: « Ελληνική μελέτη: 6-8 ώρες ύπνου προστατεύουν την καρδιά\tΟ πρώτος νεκρός από τη γρίπη στην Ελλάδα »


14:19 , Δευτέρα 11 Μαΐου 2020\nΣτη δημοσιότητα δόθηκαν σήμερα από την Επιτροπή Ελέγχου της Βουλής, συνολικά 1.072 δηλώσεις περιουσιακής κατάστασης (Πόθεν Έσχες) του έτους 2019 (χρήση 2018) των πολιτικών προσώπων και θα παραμείνουν αναρτημένες στον διαδικτυακό τόπο της Βουλής των Ελλήνων για όσο χρονικό διάστημα διαρκεί η θητεία των υπόχρεων, πλέον τριών ετών από τη λήξη αυτής. Όπως τονίζεται σε ανακοίνωση της Επιτροπής Ελέγχου Δηλώσεων Περιουσιακής Κατάστασης, ο έλεγχος τους είναι σε εξέλιξη.\nΣύμφωνα με το πόθεν έσχες του Πρωθυπουργού, Κυριάκου Μητσοτάκη το συνολικό καθαρό εισόδημά του ανέρχεται σε 35.964 ευρώ συν άλλα 10.000 ευρώ από ακίνητα. Εισόδημα από αγροτική επιχειρηματική δραστηριότητα ύψους 1.884,85 ευρώ δηλώνει μεταξύ άλλων ο Κυριάκος Μητσοτάκης, ενώ διαθέτει 11 τραπεζικούς λογαριασμούς σε ελληνικές τράπεζες με μικρά ποσά. Επίσης υπάρχει ένα ποσό στην κατηγορία “Δάνεια” ύψους 150.000 ευρώ.\nΗ σύζυγός του, Μαρέβα έχει συνολικό καθαρό εισόδημα 41.346,24 ευρώ και από ακίνητα 30.500 ευρώ, ενώ διαθέτει τραπεζικούς λογαριασμούς σε ελληνικές και ξένες τράπεζες.\nΔΕΙΤΕ ΕΔΩ ΤΟ ΠΟΘΕΝ ΕΣΧΕΣΤο πόθεν έσχες του Αλέξη Τσίπρα\nΤο συνολικό καθαρό εισόδημα του Αλέξη Τσίπρα ανέρχεται, σύμφωνα με το πόθεν έσχες για το 2019 (χρήση 2018) που δόθηκε στη δημοσιότητα, στα 33.909,24 ευρώ συν ένα εισόδημα 1.125 ευρώ από ακίνητα. Διαθέτει έξι τραπεζικούς λογαριασμούς σε ελληνικές τράπεζες με το μεγαλύτερο ποσό να φτάνει τα 41.163,74 ευρώ.\nΗ σύντροφός του Μπέτυ Μπαζιάνα δήλωσε 19.654 ευρώ από μισθωτές υπηρεσίες. Η κ. Μπαζιάνα έχει αποταμιεύσεις σχεδόν 28.000 ευρώ ενώ μαζί με τον γιο τους Φοίβο – Παύλο διαθέτουν άλλα 45.207 ευρώ. Ο κ. Τσίπρας δηλώνει ιδιοκτήτης διαμερίσματος 114 τ.μ. στην Αθήνα (Κυψέλη) και την κα. Μπαζιάνα οικόπεδο 292 τ.μ. στην Αρτέμιδα. Τέλος, ο κ. Τσίπρας διατηρεί στην κατοχή του μηχανή 652 κ.ε. που απέκτησε το 2007 έναντι 7.200 ευρώ και η σύντροφός του ΙΧ 1.248 κ.ε. που απέκτησε το 2013 έναντι 14.168 ευρώ.\nΔΕΙΤΕ ΕΔΩ ΤΟ ΠΟΘΕΝ ΕΣΧΕΣΤι δήλωσε η Φώφη Γεννηματά\nΣυνολικό καθαρό εισόδημα της τάξεως των 37.196,64 ευρώ είχε σύμφωνα με το πόθεν έσχες του έτους 2019 (χρήση 2018), η Φώφη Γεννηματά, ενώ ο σύζυγός της είχε εισόδημα ύψους 30.722,38 συν άλλα 3.000 ευρώ από ακίνητα. Οι καταθέσεις της προέδρου του ΚΙΝΑΛ ανέρχονται σε 22.219 ευρώ.\nΟ σύζυγός της εμφανίζει καταθέσεις 83.690 ευρώ και 19.199 δολαρίων. Σταθερή παραμένει η ακίνητη περιουσία του ζεύγους που εμφανίζει συμμετοχή από 28% έως 100% σε 34 ακίνητα και βοσκοτόπους σε Αττική και Σκύρο τα περισσότερα. Η κ. Γεννηματά δηλώνει ένα ΙΧ 1560 κυβικών ενώ οφείλει 2.519 ευρώ από δάνειο που είχε πάρει από την τράπεζα FCA BANK G.M.B.H. το 2014.\nΔΕΙΤΕ ΕΔΩ ΤΟ ΠΟΘΕΝ ΕΣΧΕΣΤο πόθεν έσχες του Γιάνη Βαρουφάκη\nΟ Γιάνης Βαρουφάκης σύμφωνα με το Πόθεν Έσχες κατά το φορολογικό έτος 2019 δήλωσε συνολικά εισοδήματα 265.000 ευρώ ενώ η σύζυγός του, Δανάη Στράτου δηλώνει εισόδημα 3.500 ευρώ και 840 ευρώ από ακίνητα. Ο επικεφαλής του ΜέΡΑ25 έχει μαζί με τη σύζυγό του καταθέσεις περίπου 128.768 περίπου στην τράπεζα Corner Banca στην Ελβετία και πιο μικρά ποσά μοιρασμένα σε ελληνικές τράπεζες. Δηλώνει ιδιοκτήτης μιας οικίας και δύο αγροτεμαχίων, ενώ η σύζυγος του έχει ένα γραφείο, δύο οικίες, ένα διαμέρισμα και τρία αγροτεμάχια. Ο Γιάνης Βαρουφάκης και η σύζυγος του έχουν στην κατοχή τους συνολικά 10 οχήματα. Έχει πάρει δάνειο αξίας 15.200,00 ευρώ για επαγγελματικούς λόγους, από το οποίο υπόλοιπο οφειλόμενο είναι το ποσό των 11.591,15 ευρώ. Τέλος στον κ. Βαρουφάκη φαίνεται να ανήκει το 100% DΙΕΜ Ελλάδας και το 50% Μη Κερδοσκοπικής Εταιρείας. Η σύζυγός του έχει συμμετοχή άνω του 50% σε δύο εταιρείες.\nΔΕΙΤΕ ΕΔΩ ΤΟ ΠΟΘΕΝ ΕΣΧΕΣΤι δήλωσε ο Δημήτρης Κουτσούμπας\nΔΕΙΤΕ ΕΔΩ ΤΟ ΠΟΘΕΝ ΕΣΧΕΣΤο πόθεν έσχες του Κυριάκου Βελόπουλου\nΟ Κυριάκος Βελόπουλος δηλώνει συνολικό καθαρό εισόδημα ύψους 8.400 ευρώ ενώ η σύζυγός του δηλώνει 11.573,53 ευρώ σύμφωνα με το Πόθεν Έσχες που δόθηκε στη δημοσιότητα. Η σύζυγός του έχει μια θυρίδα που τη μίσθωσε το 2015, ενώ οι καταθέσεις του προέδρου της Ελληνικής Λύσης σε τράπεζες της Ελλάδας, της Γερμανίας και του Βελγίου ανέρχονται σε 450.568 ευρώ ενώ η σύζυγος του έχει καταθέσεις μόλις 116 ευρώ.\nΗ σύζυγος του δηλώνει ένα ακίνητο στο Πανόραμα Θεσσαλονίκης ενώ ο ίδιος δεν δηλώνει ακίνητη περιουσία. Ο Κυριάκος Βελόπουλος δηλώνει ένα αυτοκίνητο 2.143 κυβικών ενώ ένα αυτοκίνητο έχει και η σύζυγός του 1.496 κυβικών. Επίσης, δηλώνει συμμετοχή σε ατομική επιχείρηση παροχής υπηρεσιών ενώ είναι εταίρος και σε ΕΠΕ όπως εταίρος στην ίδια ΕΠΕ είναι και η σύζυγός του. Ο κ. Βελόπουλος χρωστά 7.878 ευρώ σε δάνειο 100.100 ευρώ που είχε πάρει μαζί με τη σύζυγό του.\nΒΑΡΟΥΦΑΚΗΣ ΒΟΥΛΗ ΓΕΝΝΗΜΑΤΑ ΚΟΥΤΣΟΥΜΠΑΣ ΜΗΤΣΟΤΑΚΗΣ ΠΟΘΕΝ ΕΣΧΕΣ ΠΟΛΙΤΙΚΟΙ ΑΡΧΗΓΟΙ ΤΣΙΠΡΑΣ


130,00€ για να γυμνάζεστε στο σπίτι σας με το Αναδιπλούμενο Στατικό Ποδήλατο Γυμναστικής Cecofit X-Biker. Με παραλαβή ή παράδοση στο χώρο σας - ΠΡΟΣΦΟΡΕΣ Bonusdeals.gr\n130,00€ για να γυμνάζεστε στο σπίτι σας με το Αναδιπλούμενο Στατικό Ποδήλατο Γυμναστικής C...\nΛήγει σε: 73 ημ.\n130,00€ για ένα αναδιπλούμενο στατικό ποδήλατο γυμναστικής Cecofit X-Bike. Ο καλύτερος τρόπος να γυμνάζεστε στην καλύτερη τιμή. Η προσφορά ισχύει για παραλαβή από το κατάστημα ή για αποστολή στον χώρο σας.\nΨάχνετε φθηνές προσφορές για Προϊόντα για προσωπική χρήση - Προϊόντα στην περιοχή Online - Πανελλαδικά; Μη ψάχνετε άλλο – στο bonusdeals.gr prosfores θα βρείτε όλες τις προσφορές για Προϊόντα για προσωπική χρήση - Προϊόντα στις καλύτερες τιμές!\nΜη χάνετε χρόνο, συγκρίνετε όλες τις προσφορές για φθηνά Προϊόντα για προσωπική χρήση - Προϊόντα στην περιοχή Online - Πανελλαδικά και επιλέξτε την προσφορά που θέλετε. Επίσης, σας δίνετε η δυνατότητα να επιλέξετε συγκεκριμένη περιοχή και συγκεκριμένη κατηγορία προσφοράς χρησιμοποιώντας τα φίλτρα αναζήτησης που βρίσκονται στο αριστερό Menu. Αφού επιλέξετε περιοχή και κατηγορία πατήστε ‘Φιλτράρισμα προσφορών’, και θα εμφανιστούν οι διαθέσιμες προσφορές σύμφωνα με τα κριτήρια επιλογής σας!


EnvironmentFood: 25 Μάη 2014: Άρης vs Χάρης ; Σε αυτό το ταπεινό ιστολογιάκι γράφουμε για ότι μας αρέσει και μας ευχαριστεί!\nΓια τρόφιμα δεν γράφω πια εδώ αλλά στο http://funfood16.blogspot.ie/ Thursday, 22 May 2014\n25 Μάη 2014: Άρης vs Χάρης ; Η "Καλημέρα Όμορφη Πόλη" με τον Χάρη που σήμερα είναι "Ένωση Δημοτών" με τον Λύσσανδρο...Αρκεί όμως να αλλάξεις απλά τον επικεφαλής και το όνομα της παράταξης για να "καθαρίσεις" με το παρελθόν; στις 25 του Μάη στη Φιλαδέλφεια και στη Χαλκηδόνα, πρέπει να επιλέξουμε Δήμαρχο...\nτον Άρη ή τον Χάρη;\nΠριν ψηφίσουμε ας θυμηθούμε...\n1. Πόσο απέχει ο Πειραιάς από τη Νέα Φιλαδέλφεια;\nαπόσταση ανάμεσα στον Πειραιά και τη Νέα Φιλαδέλφεια είναι κάτι παραπάνω από 16 χιλιόμετρα. Κάτι συμβαίνει, όμως, και στις εκλογές οι αποστάσεις μειώνονται. Καμιά φορά συμβαίνει για καλό. Στην περίπτωση της\nΝέας Φιλαδέλφειας δυστυχώς δεν είναι έτσι Του Δημοσθένη Παπαδάτου-Αναγνωστόπουλου\n2. Αναπληρωματικός του... Τομπούλογλου ο Γεωργαμλής! δείτε στο δεύτερο λινκ το κείμενο της ανακοίνωσης της παράταξης «Καλημέρα Όμορφη Πόλη» και\nτων δημοτικών της συμβούλων (Γεωργαμλής Λύσσανδρος, Γραμμένος Σπύρος , Κοσκολέτος Σωτήρης, Τομπούλογλου Γιάννης).\n- - - - - - - τελικά, την Κυριακή, έχουμε Κάλπη και Πολιτική Μάχη ή πλήρη ποδοσφαιροποίηση της ζωής της πόλης μας?\nκαι εν κατακλείδι, η νέα Δημοτική Αρχή θα θέλαμε να αποτελείται από αθλητές και πρώην επαγγελματίες ποδοσφαιριστές; Αυτό χρειάζεται η πόλη μας; Τα σχολεία, η κοινωνική πολιτική, ο πολιτισμός και το ...περιβάλλον (βλ. Δάσος, σκουπίδια, ποτάμια κλπ)...ποιοι θα τα διαχειρισθούν; Είναι απλό το δίλημμα...Δυστυχώς για τους αντιπάλους μας, το σχολείο (π.χ. το τρίτο Γυμνάσιο) ή η διαχείριση του δασικού πλούτου στο Άλσος είναι κομματάκι πιο δύσκολα από το να παίζεις μπάλα...\nΓΖ - See more at: http://left.gr/news/filadelfeia-halkidona-anapliromatikos-toy-tompoylogloy-o-georgamlis#sthash.KrQuNxRp.dpuf


Athletic Radio 104,2 > Άλλες Ειδήσεις > Προμηθέας – Ουλμ 82-77\nΤι κι αν έχει προκριθεί εδώ και καιρό; Ζητούμενο για μια ομάδα -όπως ο Προμηθέας Πατρών-, που θέλει να πάει μακριά στο Eurocup, είναι να διασφαλίσει την καλύτερη δυνατή διασταύρωση κι αυτό θα συμβεί, αν φτάσει όσο ψηλότερα γίνεται στον όμιλό του. Η Ουλμ κάθε άλλο παρά εύκολος αντίπαλος ήταν, όμως οι Πατρινοί κατόρθωσαν να […]\nΔημοσίευση: 20 Νοέ 2019, 21:39 Eπιμέλεια: Athletic Radio\nΤι κι αν έχει προκριθεί εδώ και καιρό; Ζητούμενο για μια ομάδα -όπως ο Προμηθέας Πατρών-, που θέλει να πάει μακριά στο Eurocup, είναι να διασφαλίσει την καλύτερη δυνατή διασταύρωση κι αυτό θα συμβεί, αν φτάσει όσο ψηλότερα γίνεται στον όμιλό του. Η Ουλμ κάθε άλλο παρά εύκολος αντίπαλος ήταν, όμως οι Πατρινοί κατόρθωσαν να κάμψουν την αντίστασή της και να φτάσουν στη νίκη με 82-77.\nΤο πρόβλημα για την ομάδα του Μάκη Γιατρά ήταν πως τα καλά διαστήματα στο παιχνίδι της δεν είχαν διάρκεια. Η άμυνα παρουσίασε αρρυθμίες κι έτσι η επιθετική λειτουργία δεν έφτανε για να «καθαρίσει» το ματς. Είχε έλεγχο του ρυθμού, είχε πλουραλισμό στην επίθεση, που πολλοί θα ζήλευαν (πέντε παίκτες με διψήφιο αριθμό πόντων κι ένας στους 8), δεν είχε άσχημα ποσοστά, αλλά… ζορίστηκε. Κρατά ότι βρήκε τρόπο να νικήσει, πρέπει να διορθώσει πράγματα, καθώς συνολικά η εμφάνιση ήταν κατώτερη αυτής που θα ήθελε ο Μάκης Γιατράς.\nΟι Γερμανοί είχαν τον Ομπστ σε μεγάλη βραδιά, έβρισκαν διαρκώς τρόπους να φτάνουν στο καλάθι. Ακόμα κι όταν ο Προμηθέας προηγήθηκε με 79-72, ένα λάθος στην επίθεση, κακή αμυντική ισορροπία είχε ως αποτέλεσμα να δεχθεί καλάθι και φάουλ (79-75) και να κρατηθούν οι φιλοξενούμενοι μέχρι το τέλος μέσα στο παιχνίδι.\nΚανείς δεν είπε ότι θα ήταν εύκολη η αναμέτρηση, όμως εντέλει αυτό που μένει είναι η νίκη κι ότι ο Προμηθέας μπορεί να διεκδικήσει (υπό συνθήκες) ακόμα και την πρώτη θέση στον όμιλο.


MANIER: Ο πρώτος ευρωπαίος δάσκαλος με σύνδρομο Down\nΑναρτήθηκε από MANIER , Τετάρτη, 1 Φεβρουαρίου 2012 at 2:34 μ.μ., in\nΟ 34χρονος Ισπανός Πάμπλο Πινέδα είναι ο πρώτος στην Ευρώπη πτυχιούχος πανεπιστημίου που έχει σύνδρομο Down. Χρειάζεται να περάσει ακόμη τέσσερις εξετάσεις, για να πραγματοποιήσει το όνειρό του: να γίνει δάσκαλος. Αυτό δεν είναι τόσο ασυνήθιστο: στην Ισπανία το 85% των παιδιών με σύνδρομο Down πηγαίνουν στο κανονικό σχολείο. Η WELT ON LINE μίλησε με τον Πινέδα για τη μάθηση, την "καθυστέρηση" και για τα υπερπροστρατευμένα παιδιά. Ο Πάμπλο Πινέδα τελείωσε τις σπουδές του παιδαγωγού και αυτό το Μάρτη έκανε την πρακτική εξάσκηση στην Κόρδοβα. Ο Πινέδα αυτήν την εποχή προετοιμάζεται για τις εξετάσεις για την άδεια άσκησης επαγγέλματος και του μένουν μόνο τέσσερις εξετάσεις για να τελειώσει τις σπουδές του στην ψυχολογία και παιδαγωγικά.\nΣτο φεστιβάλ κινηματογράφου της Μάλαγκα στα τέλη Απρίλη προβλήθηκε η ταινία «Και εγώ επίσης» που είναι εμπνευσμένη από τη ζωή του Πινέδα και στην οποία ο ίδιος κρατά τον βασικό ρόλο: Ζωή, Αγάπη, Λύπη και Χαρά κατά τη διάρκεια των σπουδών. Με τον Πινέδα μίλησε ο Jan Marot. WELT ONLINE: Πώς βιώσατε προσωπικά το σύνδρομο ντάουν; Πάμπλο Πινέδα: Δεν ήταν οι γονείς μου που μου το είπαν. Ήταν ο δάσκαλός μου. Ήμουν περίπου εφτά χρονών, όταν με ρώτησε αν ήξερα τι είναι το σύνδρομο ντάουν. Φυσικά απάντησα ναι. Με κοίταξε έντονα και μου εξήγησε τη γενετική του σύνδρομου ντάουν. Στην ηλικία αυτή ήταν πραγματικά πολύ σκληρό. Για μένα αυτό ακουγόταν σαν αραμαϊκά. Ήταν πολύ βαρύ. Του έθεσα μόνο δύο ερωτήσεις : «Είμαι χαζός;» Απάντησε :Όχι. «Μπορώ να συνεχίσω να πηγαίνω στο σχολείο με τους φίλους μου;» Απάντησε : «Κανένα πρόβλημα» . Τα υπόλοιπα μου ήταν παντελώς αδιάφορα. WELT ONLINE: Όπως η πλειοψηφία των παιδιών με σύνδρομο ντάουν στην Ισπανία. Το 85% πηγαίνουν σε ένα κανονικά σχολείο. Πινέδα: Ναι , τώρα. Όμως παλαιότερα δεν υπήρχε η ένταξη. Αυτό είναι η κορυφή μιας ανάπτυξης. Εγώ ήμουνα ο πρώτος μαθητής με σύνδρομο ντάουν που πήγα σε ένα δημόσιο σχολείο.WELT ONLINE : Τι αναμνήσεις έχετε από τα χρόνια του σχολείου; Πινέδα : Στο σχολείο διασκέδαζα πολύ, περνούσα πολύ καλύτερα απ’ ό,τι με τους φίλους μου. Είχα υπέροχες ,ενδιαφέρουσες και πολύ σκληρές εμπειρίες. Συνολικά ήταν μια απίστευτα πλούσια φάση της ζωής μου. Υπήρχαν καλύτερες και χειρότερες μέρες. Ιδιαίτερα η εφηβεία ήταν σκληρή. Αλλά αυτή είναι πάντα μια δύσκολη περίοδος. Εγώ δεν μπορούσα μερικές φορές να ζήσω με το σώμα μου και μέσα σ’ αυτό WELT ONLINE: Γιατί επιλέξατε τις παιδαγωγικές σπουδές; Πινέδα: Σαν παιδί είχα πολλές ιδέες. ΄Ηθελα να γίνω δικηγόρος, κατόπιν δημοσιογράφος. Τότε ένας καθηγητής και μέντοράς μου με συμβούλεψε να γίνω δάσκαλος ,γιατί τα παιδαγωγικά προσφέρουν περισσότερες επιλογές. Μου είπε ότι οι άλλες επιστήμες είναι σκληρές και ανταγωνιστικές. Δεν το έχω μετανιώσει ούτε δευτερόλεπτο. Μου αρέσει να εργάζομαι με παιδιά, νιώθω πολύ χρήσιμος. WELT ONLINE: Ακολουθείτε αυστηρά κάποιο σταθερό ημερήσιο πρόγραμμα μελέτης; Πινέδα: Από το τίποτα βγαίνει τίποτα. Μελετώ περίπου 6-7 ώρες τη μέρα. Τα βράδια τα έχω ελεύθερα. Διαβάζω πάντα με μουσική . Αλλά ας είμαστε ειλικρινείς, οι σπουδές δεν είναι εύκολες και το σύνδρομο ντάουν με περιορίζει κατά 30% , πράγμα που τις καθιστά δυσκολότερες. Ο καθένας πρέπει να παλεύει για το μέλλον του. WELT ONLINE: Τι σημαίνει και τι σημασιοδοτεί το είναι κανείς ο πρώτος με σύνδρομο ντάουν πτυχιούχος στην Ευρώπη ; Πινέδα: Είναι μια μεγάλη ευθύνη. Γνωρίζω ότι οι πατέρες και οι μητέρες που έχουν παιδιά με σύνδρομο ντάουν χρειάζονται κάποιον να τους δείξει και να τους πει : «Το παιδί σου μπορεί να το κάνει αυτό».Και τα μέσα μπορούν να συνδράμουν, καθώς ψάχνουν για αξιόλογες ειδήσεις. Θέλω να δώσω πρόσωπο σε ένα κομμάτι του πληθυσμού , που σχεδόν ποτέ δεν θεωρείται αντικείμενο είδησης. Αρέσω στα μέσα- μου τηλεφωνούν τριάντα φορές τη μέρα Αυτό είναι μερικές φορές εξαντλητικό WELT ONLINE: Σας έχουν ήδη προσφέρει θέσεις εργασίας; Πινέδα: Όχι ακόμη. Όταν πετύχω τις εξετάσεις και πάρω την άδεια άσκησης επαγγέλματος του δάσκαλου, θα πλησιάσω το στόχο μου, να έχω δηλαδή ένα σταθερό εισόδημα. Κατά τη διάρκεια των γυρισμάτων της ταινίας στη Σεβίλλη συγκατοικούσα με ένα συνάδελφο. Για μένα έχει μεγάλη σημασία να οργανώσω την ανεξαρτησία μου .Δεν ξέρω ακόμη πού θα εργαστώ. Μπορεί στην επιμόρφωση, στον επαγγελματικό προσανατολισμό, στην συμβουλευτική, ποιος ξέρει. Είμαι ευέλικτος WELT ONLINE: Τι είναι, κατά τη γνώμη σας, η « οπισθοδρομική / καθυστερημένη κοινωνία»; Πινέδα: Το μεγαλύτερο έλλειμμα της κοινωνίας είναι το ότι δεν μπορεί να κατανοήσει τη διαφορετικότητα. Λόγω της έλλειψης κατανόησης κολλά κάποιος/ α ταμπέλες. «Οι ομοφυλόφιλοι», «οι Ξένοι/ μετανάστες» και φτάνει μέχρι του σημείου «Οι γυναίκες» .Χωρίζουν σε ομάδες, δεν ξέρουν πώς να αντιμετωπίσουν «το διαφορετικό». Το απομονώνουν , το απλοποιούν ή το αποφεύγουν με κάθε τρόπο. Δημιουργούνται στερεότυπα, προκαταλήψεις μέχρι και λέξεις , όπως “discapacidad” (ανικανότητα) στα ισπανικά για να δηλωθεί η έννοια της υστέρησης ή καθυστέρησης.. WELT ONLINE: Ποια εναλλακτική λύση θα υπήρχε για σας; Διότι και η ισπανική λέξη «Minusvalido» («κατώτερος/ κατώτερης αξίας») δεν είναι σε καμιά περίπτωση κατάλληλη… Πινέδα: Είναι προσβολή να αποκαλείς κάποιον «ανίκανο» ή «καθυστερημένο». Γιατί να μην τον αποκαλείς «αλλιώτικο» ή « διαφορετικό άνθρωπο»; Με τον όρο σύνδρομο Ντάουν περιγράφεται μια γενετική μετάλλαξη κατά την οποία το χρωμόσωμα 21παρουσιάζεται τρεις φορές (εξού και ο όρος τρισωμία -21). WELT ONLINE: Ποια είναι η γνώμη σας για την έκτρωση εμβρύων στα οποία έχει προγεννητικά διαγνωστεί κάποια καθυστέρηση, πράγμα που αποτελεί αντικείμενο αντιπαράθεσης αυτή την εποχή στη Γερμανία; Πινέδα: Είμαι αντίθετος στην έκτρωση. Όχι για ηθικούς λόγους αλλά λόγω της εμπειρίας μου. Είναι δύσκολες καταστάσεις και εμπειρίες ,αλλά σε εμπλουτίζουν ως άνθρωπο. Εξαιτίας της έκτρωσης κάποιος / α δεν θα τις βιώσει ποτέ .Γονείς με παιδιά που είναι «διαφορετικά» γίνονται καλύτεροι γονείς. Γίνονται ανεκτικότεροι και πιο αλληλέγγυοι. Δεν είναι καλό να επιλέγεις ένα παιδί “`a la carte”. Σε τελική ανάλυση επιλέγουμε το τέλειο. Και όταν όλοι είναι ίδιοι, τότε είμαστε σε πολλά φτωχότεροι. Ακόμη και τα λουλούδια διαφέρουν ,αλλά όλα είναι όμορφα.. Αυτή η τάση για ομογενοποίηση είναι κακή .Όταν όλοι σκέφτονται με τον ίδιο τρόπο, έχουν την ίδια εμφάνιση, είναι όλοι ομοιόμορφοι, αυτό είναι ο Φασισμός.WELT ONLINE: Η ταινία, που είχε τη ζωή σας ως έμπνευση, είχε ρομαντικά στοιχεία (στιγμές). Ονειρεύεστε να κάνετε τη δική σας οικογένεια; WELT ONLINE: Η ταινία, που είχε τη ζωή σας ως έμπνευση, είχε ρομαντικά στοιχεία (στιγμές). Ονειρεύεστε να κάνετε τη δική σας οικογένεια; Πινέδα: Αυτό είναι δύσκολο. Η λογοτεχνία για το σύνδρομο Ντάουν στρέφεται κυρίως γύρω από τη γενετική, την αντίληψη ή τη συμπεριφορά. Ποτέ δεν συζητιέται η συμπάθεια μεταξύ ανθρώπων με σύνδρομο Ντάουν. Σ’ αυτό ακριβώς φαίνεται η μεγάλη δύναμη της ηθικής. Στην Ισπανία, μετά από 40 χρόνια δικτατορίας του Φράνκο και με μια σταθερά διαμαρτυρόμενη καθολική εκκλησία, αυτό αποτελεί θέμα ταμπού. Είναι δύσκολο να μιλήσεις για σεξ. Πρέπει τελικά κανείς να διαχωρίσει την ηθική από την πράξη. Μερικά Μέσα έχουν μια σχεδόν άρρωστη απληστία να δημιουργούν εντυπώσεις (να προκαλούν) . Αρνήθηκα μια πρόσκληση για συμμετοχή σε ένα talk show, που ονομάζεται “La Noria” όπου το θέμα θα ήταν σχετικό με Σεξ και Αναπηρία. Μου ήταν αδύνατο να πάω, είναι πολύ προκλητικό και μόνο για δημιουργία εντυπώσεων. Αυτό είναι ένα ιδιωτικό, ακανθώδες θέμα, ακόμα και κάποιοι φίλοι μου με απέτρεψαν από το να συμμετέχω. Και οι άνθρωποι της τηλεόρασης έμειναν άναυδοι μετά την άρνησή μου. WELT ONLINE: Στην Αυστρία και στη Γερμανία κατά τη διάρκεια του ναζισμού δολοφονήθηκε αμέτρητο πλήθος ανθρώπων με σύνδρομο ντάουν Από μεταπολεμικές μελέτες για χρόνια ήταν διαδεδομένη η εντύπωση ότι το σύνδρομο ντάουν συνδέεται με προσδόκιμο ζωής τα 30 χρόνια; Πινέδα: Αυτά είναι μύθοι που δημιουργούνται σύμφωνα με την ιστορία των κρατών και της επιστήμης. Η κατάσταση σήμερα είναι τελείως διαφορετική. Φτάνουμε στα γηρατειά. Εξαρτάται από το πόσο υγιείς διατηρούμαστε , σωματικά και πνευματικά. Εγώ, όπως και πολλοί νέοι άνθρωποι με σύνδρομο ντάουν ήμουν υπέρβαρος. Με γυμναστική και σωστή διατροφή έχασα 12 κιλά. Είχα, επίσης, την τύχη να μεγαλώσω σε μια οικογένεια με πνευματικά ενδιαφέροντα. Με εφημερίδες και μια βιβλιοθήκη Γι’ αυτό από πολύ νωρίς είχα περιέργεια και ενδιαφέροντα. Όταν απαγορεύεις σε κάποιον την καλλιέργεια, κατά έναν τρόπο τον σκοτώνεις.. WELT ONLINE: Ποιο είναι κατά τη γνώμη σας το ουσιαστικό κατά την ανατροφή παιδιών με σύνδρομο ντάουν.; Πινέδα: Η Αυστρία ,η Ελβετία και η Γερμανία πολιτισμικά διαφέρουν από την Ισπανία. Ίσως εκεί (Ισπανία) με καταλαβαίνουν περισσότερο. 1ον: Πρέπει να συμπεριφέρεστε στο παιδί σας όπως σε ένα παιδί και όχι όπως σε έναν «ανάπηρο». Έτσι πρέπει να το αναθρέψετε και να το εκπαιδεύσετε (μορφώσετε). Πρέπει να μιλάτε με το παιδί σας, γιατί ο χειρότερος εχθρός για τα παιδιά με σύνδρομο ντάουν. είναι η σιωπή. Δεν πρέπει να έχετε κανένα κόμπλεξ . Βγείτε μαζί τους έξω στον κόσμο. Πρέπει να δείξετε στους άλλους ότι αυτό είναι το παιδί σας. Δεν πρέπει ποτέ να είστε υπερπροστατευτικοί, ποτέ. Πρέπει να του δίνετε φυσικά και πνευματικά ερεθίσματα και έτσι να το διδάξετε να είναι αυτόνομο. Γιατί τι θα συμβεί όταν κάποτε δεν θα είστε πια κοντά του ως γονείς; Πηγή: Welt on Line Μετάφραση: Μαρίνα Μάλλιου


Δήμος Αστερούπολης: Οι χώρες της ΕΕ και της ευρωζώνης\nΟι χώρες της ΕΕ είναι 27. Οι 17 μετέχουν στην ευρωζώνη, δηλ. έχουν ως νόμισμα το ευρώ.\nΤο παρακάτω πινακάκι παρουσιάζει τη σημαία και το όνομα αυτών των χωρών στη γλώσσα τους, ενώ με μικρότερα γράμματα αναγράφεται η πρωτεύουσα καθεμιάς. Το σύμβολο € δηλώνει, βέβαια, ποιες έχουν υιοθετήσει το κοινό ευρωπαϊκό νόμισμα.\nΥΓ. Κάποιες χώρες τις γνωρίζουμε με διαφορετικό όνομα ή δυσκολευόμαστε να το καταλάβουμε.\n● Στην πρώτη στήλη αναγράφονται το Βέλγιο, η Βουλγαρία, η Τσεχία, η Δανία, η Γερμανία, η Εσθονία, η Ιρλανδία, η Ελλάδα, η Ισπανία, η Γαλλία, η Ιταλία, η Κύπρος, η Λετονία και η Λιθουανία.\n● Στη δεύτερη στήλη βρίσκουμε το Λουξεμβούργο, την Ουγγαρία, τη Μάλτα, την Ολλανδία, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο.


Νταβός: Σε συμπληγάδες ύφεσης και πολέμου ο πλανήτης - BusinessNews.gr\nΑυτή τη φορά το ραντεβού των ισχυρών δόθηκε τον Μάιο και όχι τον Iανουάριο στο Νταβός της Ελβετίας. Ας όψεται η πανδημία. Τα χιόνια έχουν λιώσει και η "μπρυτ" (ακατέργαστη) αρχιτεκτονική της δεκαετίας του '70 μάλλον απογοητεύει όσους συνήθιζαν να απολαμβάνουν το αλπικό πανόραμα. Κατά τα άλλα πάντως, ο «μύθος του Νταβός» παραμένει ισχυρός. Επιχειρηματίες και πολιτικοί ηγέτες από όλον τον κόσμο συνομιλούν χωρίς επίσημη ατζέντα, ανταλλάσσουν ιδέες, οραματίζονται για το μέλλον.\nΤο παρών δίνει φέτος και ο πρωθυπουργός της Ελλάδας Κυριάκος Μητσοτάκης, ο οποίος την Τρίτη το βράδυ θα μιλήσει σε επίσημο δείπνο. Λίγο πριν ο πρόεδρος της Βόρειας Μακεδονίας, Στέβο Πενταρόφσκι, θα συμμετάσχει σε πάνελ με θέμα την ασφάλεια στην Ευρώπη.\nΣε μήνυμά του προς το Παγκόσμιο Οικονομικό Φόρουμ, μέσω τηλεδιάσκεψης, ο πρόεδρος της Ουκρανίας Βολοντίμιρ Ζελένσκι ζήτησε για μία ακόμη φορά, πιο αυστηρές κυρώσεις για τη Ρωσία, αλλά και περισσότερη βοήθεια για τη χώρα του. Παράλληλα ξεκαθάρισε τη θέση του για την «επόμενη μέρα», λέγοντας ότι δεν δέχεται να διαπραγματευθεί, παρά μόνο με τον πρόεδρο της Ρωσίας Βλάντιμιρ Πούτιν.\n«Μετά από όλα όσα έχουν κάνει, καταλαβαίνετε ότι δεν υπάρχει μεγάλη επιθυμία για διαπραγμάτευση» λέει ο Ζελένσκι. «Ούτε υπάρχει καμία επιθυμία για συναντήσεις με ενδιάμεσους. Δεν μπορώ να δεχθώ συνάντηση με κανέναν άλλον από τη Ρωσική Ομοσπονδία παρά μόνον τον πρόεδρο. Και αυτό μόνο για να συζητήσουμε τον τερματισμό του πολέμου».\nΈκθεση για εγκλήματα πολέμου στο Νταβός\nΡώσοι αξιωματούχοι και επιχειρηματίες δεν έχουν προσκληθεί φέτος. Το «Σπίτι της Ρωσίας», μία επιβλητική βίλα του 1879 στην οποία, όπως αναφέρει ο απεσταλμένος της Γερμανικής Ραδιοφωνίας (DLF) κάποτε γίνονταν τα πιο ξέφρενα πάρτι του Νταβός, θα έμενε κενό.\nΌμως ο ουκρανός δισεκατομμυριούχος Βίκτορ Πίντσουκ είχε την ιδέα για μία «επιθετική εξαγορά», όπως την αποκαλεί η ελβετική Neue Zürcher Zeitung (NZZ). Αποφάσισε να ενοικιάσει ο ίδιος το «Σπίτι της Ρωσίας» για τις ημέρες του Φόρουμ και να το μετατρέψει σε «Σπίτι για τα εγκλήματα πολέμου της Ρωσίας», διοργανώνοντας έκθεση με πλούσιο φωτογραφικό υλικό από τη ρωσική εισβολή στην Ουκρανία.\nΠού θα εκδηλωθεί η ύφεση\nΜε νωπές ακόμη τις πληγές της πανδημίας στην οικονομία και την αγορά εργασίας, ο πόλεμος στην Ουκρανία εντείνει τον κίνδυνο για παγκόσμια ύφεση, ενώ πυροδοτεί πληθωριστικές πιέσεις στα τρόφιμα και την ενέργεια. Τη Δευτέρα, η επικεφαλής του Διεθνούς Νομισματικού Ταμείου (ΔΝΤ) Κρισταλίνα Γκεοργκίεβα εκλήθη να απαντήσει στο ερώτημα που απασχολεί όλους: Κινδυνεύει με ύφεση η παγκόσμια οικονομία; «Η απάντηση μου είναι όχι, προς το παρόν», αναφέρει η ίδια.\n«Δεν μπορώ να το αποκλείσω, άλλωστε τον Απρίλιο είχαμε αναθεωρήσει επί τα χείρω οικονομικές προβλέψεις για 143 χώρες που αντιπροσωπεύουν το 86% της διεθνούς οικονομίας. Ας παραμείνουμε όμως στα νούμερα. Σήμερα η πρόβλεψή μας είναι +3,6%. Από το +3,6% ως την παγκόσμια ύφεση έχουμε πολύ δρόμο. Το πιθανότερο είναι να δούμε ύφεση σε συγκεκριμένες χώρες».\nΈνα ακόμη βασανιστικό ερώτημα είναι αν η Ευρωπαϊκή Κεντρική Τράπεζα (ΕΚΤ) θα υλοποιήσει την υπόσχεσή της για να προχωρήσει, εντός του έτους, στην πρώτη αύξηση επιτοκίων μετά από έντεκα χρόνια, τερματίζοντας την πολιτική των αρνητικών επιτοκίων. Μιλώντας την Τρίτη, από το Νταβός, στο οικονομικό δίκτυο Bloomberg, η επικεφαλής της ΕΚΤ Κριστίν Λαγκάρντ ανέφερε ότι «μέχρι τα τέλη Σεπτεμβρίου τα επιτόκια θα βρίσκονται μάλλον σε μηδενικά επίπεδα ή και λίγο πιο πάνω». Η ίδια πάντως δεν αναμένει ύφεση στην ευρωζώνη και αιτιολογεί την πρόβλεψη αυτή με τα χαμηλά επίπεδα ανεργίας, αλλά και τα υψηλά ποσοστά αποταμίευσης.\nΑγωνία για την Αφρική\nΤα οικονομικά προβλήματα των πλουσιότερων βιομηχανικών χωρών επισκιάζουν τη συζήτηση για τα τεράστια προβλήματα που αντιμετωπίζουν οι χώρες της Αφρικής, στα οποία προστίθεται τώρα ο κίνδυνος ευρύτερης επισιτιστικής κρίσης, λόγω του πολέμου στην Ουκρανία.\nΗ ολλανδική εφημερίδα De Volkskrant υπενθυμίζει ότι στην Ανατολική Αφρική ένα παιδί πεθαίνει από ασιτία κάθε 48 δευτερόλεπτα, καθώς η περιοχή έχει πληγεί τα τελευταία χρόνια από μία πρωτοφανή ξηρασία, τις επιπτώσεις της οποίας μόνο οι εξαγωγές σιτηρών από τη Ρωσία και την Ουκρανία μπορούσαν κάπως να αμβλύνουν.\nΣύμφωνα με εκτιμήσεις διεθνών ΜΚΟ απαιτούνται σήμερα τουλάχιστον 46 δισεκατομμύρια δολάρια για να δρομολογηθεί η απαραίτητη επισιτιστική βοήθεια, αλλά μέχρι στιγμής έχουν συγκεντρωθεί μόνο …έξι δισεκατομμύρια.\n«Κάτω από το ραντάρ» των βιομηχανικών χωρών η Ρωσία, η Κίνα, αλλά και η Ινδία ενισχύουν την παρουσία τους, αλλά και την επιρροή τους, στις χώρες της Αφρικής. Το φαινόμενο, που έχει επισημάνει στα βιβλία του ο ιδρυτής του Παγκόσμιου Οικονομικού Φόρουμ Κλάους Σβαμπ, επιβεβαιώνεται καθημερινά στο Νταβός. Ένα από τα πιο φιλόδοξα επιχειρηματικά σχέδια είναι εκείνο του ινδικού φαρμακευτικού κολοσσού Serum, που έχει ήδη παρουσία στην Ολλανδία και τη Μ.Βρετανία, ενώ τώρα σχεδιάζει να επεκταθεί στην Αφρική.\nΟ πρόεδρος της Serum Αντάρ Ποναβάλα δηλώνει στο Νταβός ότι «ποτέ δεν υπήρχε καλύτερη εποχή για την παρασκευή εμβολίων» και ότι «σχεδιάζουμε να επεκταθούμε στην αφρικανική ήπειρο. Στην πανδημία που πέρασε είδαμε ότι οι χώρες που δεν είχαν πρόσβαση στο εμβόλιο υπέφεραν. Αναγκάστηκαν να περιμένουν περισσότερο. Και σήμερα θέλουν επενδύσεις. Αναζητούμε λοιπόν το κατάλληλο επενδυτικό περιβάλλον. Μην ξεχνάτε βέβαια ότι πολλές από αυτές τις χώρες δεν έχουν ούτε καν ένα ρυθμιστικό πλαίσιο για την δοκιμή και για την κυκλοφορία των σκευασμάτων…».\nΤσαβούσογλου: Η Τουρκία θα συνεχίσει να υποστηρίζει την Παλαιστίνη


“Ο κ.Νίκας απαξιώνει τα συλλογικά όργανα της Περιφέρειας” – messinia24\nΒρίσκεστε εδώΑρχική»Γνώμες»Απόψεις»“Ο κ.Νίκας απαξιώνει τα συλλογικά όργανα της Περιφέρειας”\n“Ο κ.Νίκας απαξιώνει τα συλλογικά όργανα της Περιφέρειας”\nΣΥΓΓΡΑΦΕΑΣ messinia24 ΣΤΙΣ\t 19/06/2020 Απόψεις\nΗ ΚΩΝ. ΝΙΚΟΛΑΚΟΥ ΓΙΑ ΤΟΝ ΕΟΡΤΑΣΜΟ ΤΩΝ 200 ΧΡΟΝΩΝ ΑΠΟ ΤΗΝ ΕΠΑΝΑΣΤΑΣΗ ΤΟΥ 1821\nΣτη συγκεκριμένη συνεδρίαση ως μέλος της επιτροπής, επεσήμανα ότι ο ρόλος της θα πρέπει να είναι ουσιαστικός και όχι «διακοσμητικός» και πως τα μέλη της θα πρέπει να ενημερώνονται για όλες τις πρωτοβουλίες του κ. Νίκα ή οποιουδήποτε άλλου που αφορούν το συγκεκριμένο ζήτημα.\nΜε έκπληξη διαπιστώσαμε μόλις δύο ημέρες μετά, ότι ο κ. Περιφερειάρχης στη συνάντηση του, την Πέμπτη 18 Ιουνίου, με την Πρόεδρο της Επιτροπής «Ελλάδα 2021» κα.Γιάννα Αγγελοπούλου, στην έδρα της Περιφέρειας, στην Τρίπολη, ανακοίνωσε ότι έχει αποφασίσει ότι η έναρξη των εκδηλώσεων θα γίνει τον ερχόμενο Σεπτέμβριο, στην Διεθνή Έκθεση Θεσσαλονίκης (ΔΕΘ) και ότι το έμβλημα και το λογότυπο της Περιφέρειας θα είναι η σφραγίδα της Πελοποννησιακής Γερουσίας, επιδίδοντας μάλιστα και αντίγραφο της σφραγίδας, λέγοντας ότι έχει φιλοτεχνηθεί από τον γλύπτη κ. Παναγιώτη Λαμπρινίδη, διευθυντή του Εικαστικού Σχολείου της «Φάρις», του πολιτιστικού οργανισμού του Δήμου Καλαμάτας.\nΟι προτάσεις του κ. Περιφερειάρχη και για την έναρξη των εκδηλώσεων και για το λογότυπο που προτείνει, να συμπεριληφθούν στις υπόλοιπες προτάσεις που θα κατατεθούν προκειμένου να ληφθούν υπόψιν από την αρμόδια γνωμοδοτική επιτροπή.\nΠρέπει επιτέλους να καταλάβει ο κ. Νικας, ότι δεν έχει δικαίωμα να λαμβάνει αποφάσεις μόνος του, όταν έχουν συγκροτηθεί με αποφάσεις του Περιφερειακού Συμβουλίου, αρμόδιες διαπαραταξιακές επιτροπές με συγκεκριμένο θεματικό αντικείμενο και έργο.\n"ΕΛΛΑΔΑ 2021" ΕΟΡΤΑΣΜΟΣ ΕΠΕΤΕΙΟΣ 1821 ΠΕΡΙΦΕΡΕΙΑ ΠΕΛΟΠΟΝΝΗΣΟΥ ΠΕΡΙΦΕΡΕΙΑΚΟ ΣΥΜΒΟΥΛΙΟ


(Τούβερ το μελανόσπορο)\nΣυνήθως έχει διάμετρο 5-8 εκ., όμως μπορεί να γίνει και μεγαλύτερη. Βάρος από μερικά γραμμάρια έως 40- 150 γρ. Καμιά φορά 200- 300 γρ, σπάνια μπορεί να φτάσει τα 600. Ωριμάζει από μέσα Νοεμβρίου έως τέλος Μαρτίου και σχηματίζεται σε βάθος από 5-35 εκ περίπου.\nΘέλει εδάφη αλκαλικά (ρΗ=7,6-8,2), αυξημένου πορώδους, με καλή στράγγιση και αρκετά σκελετικά υλικά. Ιδανικός θεωρείται ο ασβεστολιθικός πηλός, τα ελαφριά αμμώδη εδάφη και τα άσπρα ελαφριά αργιλοασβεστώδη εδάφη. Προτιμά μέρη με ετήσια βροχόπτωση μεταξύ 600- 900 χιλιοστά και με υψόμετρο 400- 1000 μέτρα.\nΗ μελανόσπορη δεν είναι αποδοτική σε περιοχές με πολύ έντονο κρύο το χειμώνα και έντονη ζέστη το καλοκαίρι. Υπερβολική ζέστη και ξηρασία το καλοκαίρι μπορεί να ζημιώσει τις τρούφες στο ξεκίνημά τους. Θερμοκρασίες εδάφους μεγαλύτερες από 30 οC που συνδυάζονται από ελάχιστη υγρασία υποβαθμίζουν σημαντικά την ποιότητα και την ποσότητα που θα αποδώσει. Κατά τη διάρκεια του χειμώνα οι υπερβολικά χαμηλές θερμοκρασίες (-10ο) είναι βλαβερές όταν διαρκούν περισσότερο από 10 ημέρες. Αρνητικές θερμοκρασίες της τάξεως των -10 και -12 βαθμών Κελσίου δεν είναι επικίνδυνες, ιδιαίτερα όταν το θερμόμετρο ανεβαίνει αισθητά κατά τη διάρκεια της ημέρας. Συγκεκριμένα στη Γαλλία τρούφες αυτού του είδους δεν εμφανίζονται: 1) σε κλίμα χαρακτηριστικό ωκεάνιο γλυκό με μικρές διαφοροποιήσεις μεταξύ των εποχών, 2) σε χαρακτηριστικό ηπειρωτικό με πολύ ζεστά καλοκαίρια και πολύ κρύους χειμώνες, χωρίς εμφανείς ενδιάμεσες εποχές, 3) σε περιοχές με χαρακτηριστικό κλίμα μεσογειακό με ξηρά καλοκαίρια.\nEύρευση τρούφας σε φυτεία μελανόσπορης με τη βοήθεια εκπαιδευμένου σκύλου


«Το Χαμόγελο του Παιδιού» στήριξε 95.701 παιδιά και τις οικογένειές τους | CultureNow.gr\nΑρχική Σελίδα » Θέματα » Νέα » «Το Χαμόγελο του Παιδιού» στήριξε 95.701 παιδιά και τις οικογένειές τους\nCULTURENOW / 29-02-2016 / 10:41\n«Το Χαμόγελο του Παιδιού» στήριξε 95.701 παιδιά και τις οικογένειές τους\n«Το Χαμόγελο του Παιδιού», πιστό στη δέσμευσή του να βρίσκεται δίπλα σε κάθε παιδί που κινδυνεύει, δίπλα σε κάθε οικογένεια που χρειάζεται στήριξη και χάρη σε όλους τους φίλους και υποστηρικτές του, συνεχίζει το δύσκολο έργο του καθημερινά και πανελλαδικά. Το 2015 στήριξε 95.701 παιδιά και τις οικογένειές τους, 19.117 γονείς κι εκπαιδευτικούς.\n«Το Χαμόγελο του Παιδιού», πιστό στη δέσμευσή του να βρίσκεται δίπλα σε κάθε παιδί που κινδυνεύει, δίπλα σε κάθε οικογένεια που χρειάζεται στήριξη και χάρη σε όλους τους φίλους και υποστηρικτές του, συνεχίζει το δύσκολο έργο του καθημερινά και πανελλαδικά.\nΟ πρόεδρος του Οργανισμού, κος Κώστας Γιαννόπουλος, δηλώνει:\n«Η Ελλάδα δοκιμάζεται διανύοντας μια βαθιά και πολυετή κοινωνικοοικονομική κρίση. Το 2015 στηρίξαμε 95.701 παιδιά και τις οικογένειές τους σε όλη την Ελλάδα και ακολουθώντας τα αντανακλαστικά της κοινωνίας ενισχύσαμε και διευρύναμε τις υπηρεσίες μας προς όφελος όλων των παιδιών. «Το Χαμόγελο του Παιδιού» χάρη στην υποστήριξη των πολιτών και των επιχειρήσεων κατάφερε να ανταπεξέλθει στη ραγδαία αύξηση των αιτημάτων που δέχτηκε για βοήθεια. Την τελευταία πενταετία (2011-2015) ο αριθμός των υποστηριζόμενων παιδιών και οικογενειών αυξήθηκε κατά 312,5%!»\nΒάσει των στατιστικών στοιχείων για το 2015:\nΗ «Εθνική Τηλεφωνική Γραμμή για τα Παιδιά SOS 1056» δέχτηκε 272.881 τηλεφωνικές κλήσεις (748 κλήσεις ανά ημέρα) εκ των οποίων οι 39.793 κλήσεις αφορούσαν σε σοβαρά θέματα παιδιών.\nΗ «Εθνική Τηλεφωνική Γραμμή για τα Παιδιά SOS 1056» δέχτηκε 988 καταγγελίες σοβαρών περιστατικών κακοποίησης και παραμέλησης παιδιών και αφορούσαν στο σύνολό τους 1.975παιδιά.\nΑντιμετώπισε 114 περιστατικά επιτόπιας παρέμβασης που αφορούσαν 156 παιδιά που διέτρεχαν άμεσο κίνδυνο, τα 124 από αυτά είχαν ανάγκη άμεσης απομάκρυνσης από το οικογενειακό τους περιβάλλον.\nΔέχτηκε 128 αιτήματα για φιλοξενία παιδιών σε κίνδυνο που αφορούσαν 186 παιδιά, εκ των οποίων τα 42 παιδιά σήμερα μεγαλώνουν στα Σπίτια του Οργανισμού.\nΓια υπηρεσίες συμβουλευτικής σε θέματα ανηλίκων απευθύνθηκαν στον Οργανισμό 1.924άτομα.\nΗ «Ευρωπαϊκή Γραμμή για τα Εξαφανισμένα Παιδιά 116000» δέχτηκε 8.852 τηλεφωνικές κλήσεις.\nΗ «Ευρωπαϊκή Γραμμή για τα Εξαφανισμένα Παιδιά 116000» δέχτηκε 141 αιτήματα για υποστήριξη ερευνών αναζήτησης εξαφανισμένων παιδιών. Από τα 141 περιστατικά στα οποία παρασχέθηκαν εξειδικευμένες υπηρεσίες ή δόθηκαν κατευθύνσεις με στόχο την εύρεση του παιδιού, βρέθηκαν τα 119 παιδιά. Αξίζει να σημειωθεί πως το 69% ήταν έφηβοι και ο λόγος της εξαφάνισης αφορούσε τις σχέσεις στην οικογένεια.\nΣτήριξε πανελλαδικά 12.828 παιδιά και τις οικογένειές τους με προβλήματα διαβίωσης. Το54,6% υποστηρίχθηκε για πρώτη φορά. Σε ποσοστό 79,2 % οι οικογένειες ήταν άνεργων γονέων ή απασχόλησης σε επισφαλή εργασία.\n324 παιδιά μεγαλώνουν στα 11 Σπίτια του Οργανισμού, εκ των οποίων τα 180 έλαβαν ειδική θεραπευτική υποστήριξη.\n214 παιδιά δέχτηκαν θεραπευτική υποστήριξη με 3.310 θεραπευτικά ραντεβού από την επιστημονική ομάδα του Κέντρου Ημέρας ψυχοκοινωνικής αποκατάστασης για παιδιά και εφήβους, θύματα κάθε μορφής βίας.\nΣυνεχίζει να βρίσκεται δίπλα σε 53 ενήλικα παιδιά παρέχοντας τη στήριξη που χρειάζονται (παροχή διαμερίσματος, οικονομική στήριξη, στήριξη σε είδος). Αξίζει να σημειωθεί πως τα παιδιά είτε σπουδάζουν είτε εργάζονται είτε εκτίουν τη στρατιωτική τους θητεία.\nΣτα 3 σπίτια Ημερήσιας Φροντίδας στην Ηλεία, στο Αγρίνιο και στον Μύτικα έμειναν 53 παιδιά. Το 81% των παιδιών συμμετείχαν στη δράση λόγω κοινωνικών αιτιών.\nΥποστηρίχτηκαν 1.097 παιδιά με προβλήματα υγείας και ο Οργανισμός ανταποκρίθηκε σε 4.559αιτήματα.\nΠραγματοποίησε διακομιδές 1.409 νεογνών και παιδιών, ανταποκρινόμενο σε 3.208 σήματα και διανύοντας 241.109 χιλιόμετρα! Τα 372 ήταν νεογνά και βρέφη.\nΜε τις 3 κινητές μονάδες προληπτικής ιατρικής (πολυϊατρείο «Ιπποκράτης», Ακουλογική/Οφθαλμολογική μονάδα και Οδοντιατρική μονάδα) εξέτασε 15.038 παιδιά σε 10 περιφέρειες, πραγματοποιώντας δωρεάν 24.749 προληπτικές ιατρικές / οδοντιατρικές εξετάσεις.\n12.989 παιδιά απασχολήθηκαν δημιουργικά σε 6 νοσοκομεία στην Αθήνα, τη Θεσσαλονίκη και την Πάτρα.\nΠραγματοποιήθηκαν διαδραστικές παρεμβάσεις πρόληψης σε 41.635 μαθητές, 16.074 γονείς και 3.043 εκπαιδευτικούς στο πλαίσιο 1.025 επισκέψεων σε σχολεία όλης της Ελλάδας. Σε ποσοστό 56% η θεματική ήταν η Ενδοσχολική Βία και ο εκφοβισμός κατόπιν αιτήματος των σχολείων.\n5.865 παιδιά απασχολήθηκαν δημιουργικά στον παιδότοπο του οργανισμού στο Διεθνή Αερολιμένα Αθηνών – Ελευθέριος Βενιζέλος.\nΜπορείτε να κατεβάσετε τα αναλυτικά στατιστικά στοιχεία για το 2015: http://www.hamogelo.gr/48.1/Press-Kit\nΟι υπόψηφιες ελληνικές πόλεις για τον τίτλο της Πολιτιστικής Πρωτεύουσας της Ευρώπης 2021


"Το νησί του Καλαμποκιού" από το Cine Δράση - Δράση για μια Άλλη Πόλη\nΠέμπτη 20 Αυγούστου, 9:00μμ στο Β΄ Γυμνάσιο Βριλησσίων\nΓαλλία, Γερμανία, Γεωργία, Καζακστάν, Ουγγαρία, Τσεχία, 2014. Διάρκεια: 100΄. Σκηνοθεσία: George Ovashvili. Σενάριο: Roelof Jan Minneboo, George Ovashvili. Πρωταγωνιστούν: Ilyas Salman, Mariam Buturishvili, Tamer Levent, Irakli Samushia.\nΟ ποταμός δημιουργεί και καταστρέφει σε μια ατέρμονη προσπάθεια από την οποία ούτε ο άνθρωπος δεν μπορεί να ξεφύγει. Διαδραματιζόμενη στο ποταμό Enguri -το φυσικό σύνορο ανάμεσα σε Γεωργία και Αμπχαζία- η ταινία είναι κάτι παραπάνω από ένα δράμα που εστιάζει στον πόλεμο και τις επιπτώσεις του. Στον ποταμό Enguri, λίγο πριν το καλοκαίρι, καθώς πέφτει η στάθμη του νερού, σχηματίζονται μικρές εύφορες νησίδες που οι ντόπιοι τις καλλιεργούν. Ένας ηλικιωμένος καταφθάνει σε μια απ’ αυτές, χτίζει μια μικρή καλύβα, μεταφέρει την 16χρονη ορφανή από γονείς εγγονή του, σπέρνει καλαμπόκι και το φροντίζει μέχρι το θερισμό του. Μοναδική απειλή για την καλλιέργεια του είναι οι περιπολίες των Αμπχάζιων και των Γεωργιανών ενόπλων αφού το νησί βρίσκεται στο μέσο μιας εμπόλεμης ζώνης.\nΛιγοστός διάλογος και πανέμορφες εικόνες δοσμένες με ποίηση και λυρισμό. Ένα σχόλιο πάνω στον μάταιο αγώνα του ανθρώπου να κυριαρχήσει πάνω στη φύση και ταυτόχρονα μια αλληγορία για τον υπό εξαφάνιση πλανήτη μας. Χρυσή Σφαίρα καλύτερης ταινίας στο φεστιβάλ Κάρλοβι Βάρι.\n*Οι καλοκαιρινές κινηματογραφικές προβολές του Cine-Δράση πραγματοποιούνται κάθε Πέμπτη στο δροσερό προαύλιο χώρο του φιλόξενου B' Γυμνασίου Βριλησσίων, Ταϋγέτου και Ξάνθης, Βριλήσσια, στις 9.00 το βράδυ. Λόγω άπλετου διαθέσιμου υπαίθριου χώρου, οι προδιαγραφές για μια υγειονομικά ασφαλή παρακολούθηση υπερκαλύπτονται.\nΚινηματογραφική Λέσχη Βριλησσίων Cine - Δράση\n18/9/2020 Συμβαίνουν στην πόλη μας Cine - Δράση: Το μεξικάνικο σινεμά - μέρος 2ο\n17/9/2020 Συμβαίνουν και αλλού Ποιος δοκίμασε τις μάσκες;\n14/9/2020 Ακροβάτες στο χαρτί Η αίθουσα του θρόνου\n14/9/2020 Ακροβάτες στο χαρτί Κυρά Δέσπω\n14/9/2020 Συμβαίνουν στην πόλη μας Χειμερινό Cine – Δράση: Σε κατάσταση αναμονής...\nΚυρά Δέσπω16/9/2020 Μπάμπης Δαμουλιάνος Ευαγγελάτος\nCine - Δράση: Η τελευταία καλοκαιρινή προβολή4/9/2020 Μπάμπης Δαμουλιάνος Ευαγγελάτος\nΑπανεμιά σαν χώρος μα σταυρανέμι ομορφιάς κι ονείρου!\nΕλένη4/9/2020 Μπάμπης Δαμουλιάνος Ευαγγελάτος\nΤυλίχτηκε και τέλειωσε στης μοναξιάς τα δίχτυα...\nΥΣΤΑΤΟ ΧΑΙΡΕ17/8/2020 Τακης Ματσας\nΚαι πήρες του καιρού τ' αλφαβηταρι και της αγάπης λόγια φυλαχτο, για ναβρει πάλι ρίζα το χορτάρι. Και πήρες την ελπίδα και τη χάρη ψηλά να πας να χτισεις κιβωτό με την ελπίδα μόνο και τη χάρη'". ΚΑΛΟ ΤΑΞΙΔΙ αγαπημένε μας Ρηγα. Τακης-Αθηνα. Και\nΥΣΤΑΤΟ ΧΑΙΡΕ16/8/2020 Κοτσιφάκης Θέμης\nΘα τον θυμόμαστε πάντα. Με την καρδιά και το νου. Για το ήθος, την οξυδέρκειά του, την ανθρωπιά του, την έγνοια και την αγωνιστικότητά του για το κοινό καλό των ανθρώπων.